Kavinton Toshkentda - dorixonalarda narxi, instruksiya va fikr-mulohazalar Apteka.uz saytida\n- Kavinton dorisining narxi Toshkent dorixonalarida;\n- Toshkentda Kavinton dori vositanisi yaqin dorixonalrda topib sotib olish mumkin Apteka.uz;\n- Kavinton dorisining qo'llanilishi, yo'riqnoma, dozasi, ko'rsatmalar.\nKavinton eritmasi 25 mg/5 ml - 10taGedeon RichterVengriya\nNarx: 54 600 so'mdan\nKAVINTON eritma d/ineksiy 50 mg/10 ml N10Gedeon RichterRossiya\nNarx: 69 000 so'mdan\nKavinton eritmasi 10mg/2 ml - 10taGedeon Richter PLCVengriya\nKAVINTON FORTE tabletkalar 10 mg N30Гедеон Рихтер, ОАОVengriya\nKAVINTON tabletkalar 5 mg N50Gedeon Richter PLCVengriya\nNarx: 24 000 so'mdan\nKAVINTON FORTE tabletkalar 10 mg N90Гедеон Рихтер, ОАОVengriya\nKAVINTON 0,005/ML 10ML N5 infuziya eritma uchun ampula konsentratГедеон Рихтер ОАОVengriya\nKAVINTON 0,005/ML 5ML N10 infuziya eritma uchun ampula konsentratGedeon RichterVengriya\nKAVINTON 0,005/ML 2ML N10 infuziya eritma uchun ampula konsentratГедеон Рихтер ОАОVengriya\nKAVINTON KOMFORTE 0,01 N30 tabletka DISPERGГедеон Рихтер ОАОVengriya\nKAVINTON KOMFORTE 0,01 N90 tabletka DISPERGГедеон Рихтер ОАОVengriya\nKAVINTON FORTE 0,01 N30 tabletkaГедеон Рихтер - Рус ЗАОRossiya\nKAVINTON FORTE 0,01 N90 tabletkaГедеон Рихтер - Рус ЗАОRossiya\nГедеон Рихтер - Рус ЗАО, Гедеон Рихтер ОАО, Гедеон Рихтер, ОАО, Gedeon Richter PLC\nВинпоцетин бош мия метаболизмига ижобий самара кўрсатувчи ва уни қон билан таъминланишини яхшиловчи, шунингдек қоннинг реологик хусусиятларини яхшиловчи мажмуавий таъсир механизмига эга бирикмадир.\nВинпоцетин нейропротектив самаралар кўрсатади: препарат рағбатлантирувчи аминокислоталар чақирган цитотоксик реакцияларнинг зарарли таъсирини сусайтиради. Препарат потенциал-қарам Na+ ва Ca2+ - каналларини, шунингдек NMDA ва AMPA рецепторларини ингибиция қилади. Препарат аденозиннинг нейропротектив самарасини кучайтиради.\nВинпоцетин церебрал метаболизмни рағбатлантиради: препарат бош мия тўқимаси томонидан глюкоза ва О2 ни қамраб олишини ва ушбу моддаларни истеъмол қилинишини оширади. Препарат бош мияни гипоксияга чидамлилигини оширади; бош мия учун ягона энергия манбаи бўлган глюкозанинг гематоэнцефалик тўсиқ орқали ташилишини оширади; глюкозанинг метаболизмини энергетик фойдалироқ анаэроб йўлга суради; Са2+- кальмодулин-қарам цГМФ-фосфодиэстераза (ФДЭ) ферментини танлаб ингибиция қилади; бош мияда цАМФ ва цГМФ миқдорини оширади. Препарат АТФ концентрациясини ва АТФ/АМФ нисбатини оширади; бош мияда норадреналин ва серотонинни айланишини кучайтиради; кўтарилувчи норадренергик тизимни рағбатлантиради; антиоксидант фаолликка эга; юқорида санаб ўтилган самаралар таъсири натижасида винпоцетин церебропротектив таъсир кўрсатади.\nВинпоцетин бош мияда микроциркуляцияни яхшилайди: препарат тромбоцитлар агрегациясини ингибиция қилади; қоннинг патологик ошган қовушқоқлигини пасайтиради; эритроцитларнинг деформацияланаолишини оширади ва аденозинни қамраб олинишни ингибиция қилади; эритроцитларга О2 аффинитетини пасайтириш йўли орқали тўқималарда О2 ташилишини яхшилайди.\nВинпоцетин бош мияда қон айланишини селектив оширади: препарат юракдан отилиб чиққан қоннинг церебрал фракциясини оширади; тизимли циркуляция кўрсаткичларига (артериал босим, юракдан отилиб чиққан қон ҳажми, пульснинг тез-тезлиги, умумий периферик қаршилик) таъсир кўрсатмай бош мияда томирлар қаршилигини пасайтиради; препарат “ўғирлаш самараси”ни чақирмайди. Бундан ташқари, препарат фонида шикастланган (аммо ҳали некрозланмаган) перфузияси паст ишемия соҳаларига қон келишини яхшилайди (“ўғирлашни тескари самараси”).\nВинпоцетин тез сўрилади; плазмадаги максимал концентрациясига перорал қўллангандан кейин бир соатдан сўнг эришилади. Винпоцетинни сўрилишининг асосий жойи меъда-ичак йўлларининг проксимал бўлимлари ҳисобланади. Ичак девори орқали ўтиш вақтида бирикма метаболизмга учрамайди.\nВинпоцетин энг юқори концентрацияси жигарда ва меъда-ичак йўлларида аниқланганлигини кўрсатди. Тўқималардаги максимал концентрациясини, препаратни қўлланганидан кейин 2-4 соат ўтгач аниқлаш мумкин бўлган. Бош миядаги концентрацияси қондаги концентрациясидан ошмаган.\nОдамда: қон оқсиллари билан боғланиши 66% ни ташкил қилади. Винпоцетиннинг мутлоқ перорал биокираолишлиги 7% ни ташкил қилади. Тақсимланиш хажми 246,7±88,5 л га тенг, бу моддани тўқималарда яққол боғланишини билдиради. Винпоцетининг клиренс кўрсаткичи (66,7 л/соат) плазма ва жигардаги кўрсаткичидан (50 л/соат) ортиқ, бу бирикмани жигардан ташқаридаги метаболизмини кўрсатади.\nВинпоцетин 5 мг ва 10 мг дозаларда кўп марта перорал қўлланганида винпоцетин тўғри чизиқли кинетикани намоён қилади; плазмадаги мувозанатли концентрацияси мувофиқ 1,2±0,27 нг/мл ва 2,1±0,33 нг/мл ни ташкил қилади. Одамда яримчиқарилиш даври 4,83±1,29 соатни ташкил қилади. Асосий чиқарилиш йўли сийдик ва аҳлат билан 60:40% нисбатда амалга оширилади. Метаболитларнинг кўп қисми ўт-сафрода аниқланган, аммо аҳамиятли энтерогепатик циркуляция аниқланмаган. Аповинкамин кислотаси буйраклар орқали оддий калава фильтрацияси йўли билан чиқарилади, ушбу модданинг яримчиқарилиш даври винпоцетиннинг дозаси ва қўллаш усулига қараб ўзгаради.\nВинпоцетиннинг асосий метаболити аповинкамин кислотаси (АВК) ҳисобланади, одамларда у 25-30% ҳосил бўлади. Перорал қўлланганидан кейин АВК эгри чизиғи остидаги майдон (“концентрация – вақт”) препарат вена ичига юборилганидагига қараганда икки марта ортиқ бўлади, бу винпоцетинни тизимолди метаболизми жараёнида АВК ҳосил бўлишини кўрсатади. Бошқа аниқланган метаболитлари бўлиб гидроксивинпоцетин, гидрокси-АВК, дигидрокси-АВК-глицинат ва уларнинг глюкуронидлар ва/ёки сульфатлар билан конъюгатлари ҳисобланади. Ўзгармаган ҳолда ажралган ҳар қандай ўрганилган винпоцетиннинг миқдори қабул қилинган препаратнинг дозасини фақат бир неча фоизигина ташкил қилган.\nВинпоцетиннинг муҳим ва аҳамиятли хусусияти препаратнинг метаболизми ва аккумуляциясини (тўпланишини) мавжуд эмаслиги туфайли, жигар ва буйрак касалликлари бўлган пациентларда препаратнинг дозасини маҳсус танлашнинг заруратини йўқлигидир.\nАлоҳида вазиятларда (масалан, маълум ёшда, йўлдош касалликлар борлигида) фармакокинетик хусусиятларини ўзгариши\nВинпоцетин дори препаратларининг кинетикасини ўзгариши – сўрилишни пасайиши, бошқача тақсимланиш ва метаболизм, чиқаришни пасайиши, кузатиладиган кекса ёшли пациентларни даволаш учун кўрсатилганлиги сабабли – айнан шу ёшдагиларда, айниқса узоқ муддат қўллаганда, препаратнинг кинетикасини баҳолаш учун тадқиқот ўтказишнинг зарурати бўлган. Винпоцетиннинг фармакокинетикаси кекса ёшли одамларда ёшларникидан аҳамиятли фарқ қилмайди, бундан ташқари, аккумуляция мавжуд эмас. Жигар ёки буйраклар фаолиятини бузилишларида препаратнинг одатдаги дозаларини қўллаш мумкин, чунки винпоцетин бундай пациентларнинг организмида тўпланмайди, бу препаратни узоқ муддат қабул қилиш имконини беради.\nКавинтон® препарати хавфсиз дори воситаси ҳисобланади, бу ўн минглаб пациентларни ўз ичига олган ва ҳатто энг кўп пайдо бўлган нохуш самаралари таснифига кўра “Тез-тез юзага келувчи >1/100” тоифасига тушмаслигини, яъни юқорироқ эҳтимоллик билан юзага келган нохуш самаралари 1% кам тез-тезликда қайд қилинганлигини кўрсатувчи хавфсизликни баҳолаш бўйича ўтказилган тадқиқотларда тасдиқланган. Шу сабабга кўра қуйидаги жадвалда “тез-тез пайдо бўлувчи” тез-тезлик тоифаси йўқ.\nҚуйида санаб ўтилган нохуш самаралари MedDRA атамаси бўйича аъзолар тизими синфлари ва пайдо бўлиш тез-тезлигига мувофиқ берилган:\nАъзолар тизимлар синфи\nМетаболизм ва овқатланишни бузилиши\nКўриш нерви сўрғичини шиши\nЭшитиш аъзоси ва лабиринт томонидан бузилишлар\nЮрак уришини ҳисси\nАртериал босимни пасайиши\nАртериал босимни ошиши “Қуйилишлар”\nАртериал босимни тебраниши\nТери ва тери ости клетчаткаси томонидан бузилишлари\nУмумий бузилишлар ва препаратни юбориш жойидаги реакциялар\nҚизишни ҳис этиш\nКўкрак қафасида дискомфорт\nАртериал босимни ошиши\nҚонда триглицеридлар даражасини ошиши\nЭлектрокардиограммада ST сегменти депрессияси\nЭозинофиллар сонини пасайиши/ошиши\n«Жигар» ферментлари фаоллигини ўзгариши\nЛейкоцитлар сонини ошиши/камайиши\nЭритроцитлар сонини камайиши\nПротромбин вақтини қисқариши\nТана вазнини ошиши\nШубҳали ножўя реакциялар хақида хабарлар\nДори воситаси қайд қилинганидан сўнг шубҳали ножўя реакциялар ҳодисаси тўғрисида маълумот бериш керак. Бу дори воситасини фойда-ҳавф нисбатини ҳар доим мониторингини ўтказишга ёрдам беради. Соғлиқни сақлаш ишчиларини ҳар қандай шубхали ножўя реакциялар хақида миллий тизим ҳисоботи ёрдамида хабар қилишларини сўраймиз.\nАгар ушбу йўриқномада кўрсатилган ножўя самаралар оғирлашса, ёки Сиз йўриқномада кўрсатилмаган бошқа ножўя самараларни сезсангиз, дархол даволовчи шифокорингизга хабар қилинг.\nАлоҳида огоҳлантириш ва эҳтиёткорлик чоралари\nQT оралиғини узайиши\nQT оралиғини узайиши синдроми ёки бир вақтда QT оралиғини узайишига олиб келувчи дори препаратларини қабул қилишда ЭКГ-назорати тавсия қилинади.\nҲомиладорлик ва эмизиш даврида қўллаш\nВинпоцетинни ҳомиладорлик ва эмизиш вақтида қўллаш мумкин эмас.\nВинпоцетин йўлдош тўсиғи орқали киради, аммо йўлдошда ва ҳомила қонида она қонидагидан пастроқ концентрацияларда аниқланади. Тератоген ёки эмбриотоксик самараси аниқланмаган. Ҳайвонларда ўтказилган тадқиқотларда винпоцетинни катта дозаларда юбориш, айрим ҳолларда асосан йўлдошда қон айланишининг кучайиши ҳисобига йўлдошдан қон кетиши ва ҳомиланинг тушиши билан кечган.\nВинпоцетин она сути билан чиқарилади. Винпоцетинни концентрацияси она сутида она қонидагига нисбатан ўн марта юқори бўлган. 1 соат давомида она сути билан чиқариладиган миқдори препаратнинг юборилган дозасининг 0,25% ташкил қилади. Винпоцетинни она сути билан чиқарилиши, янги туғилган чақалоқ организмига таъсирининг маълумотлари эса йўқлиги туфайли эмизиш даврида винпоцетинни қўллаш мумкин эмас.\nПрепаратнинг транспорт воситасини бошқариш ва механизмлар билан ишлаш қобилиятига таъсири ҳақида маълумотлари мавжуд эмас.\nЦереброваскуляр патологиянинг турли шаклларини даволаш учун: мия қон айланишини бузилишларини (инсульт) ўтказгандан кейинги ҳолат, вертебробазиляр етишмовчилик, томирли деменция, церебрал атеросклероз, посттравматик ёки гипертензив энцефалопатиялар. Цереброваскуляр патологияда руҳий ва неврологик симптоматикани камайишига ёрдам беради.\nХориоидеянинг (кўзнинг томирли пардаси) сурункали томир патологиясини ва тўр парданинг даволаш учун қўлланади.\nПерцептив турдаги қарияларнинг карлиги, Меньер касаллиги, қулоқлардаги шовқинни даволаш учун қўлланилади.\nТаркиби бўлимидаги фаол моддага ёки ҳар қандай ёрдамчи моддаларига ўта юқори сезувчанлик.\nЁш болаларда (клиник тадқиқотларнинг маълумотлари мавжуд бўлмаганлиги сабабли).\nГалактозани ўзлаштираолмаслигида, умумий лактоза етишмовчилиги ёки глюкоза-галактоза мальабсорбциясида (препарат лактоза моногидрати сақлайди) қўллаш мумкин эмас.\nВинпоцетин ва бета-блокаторлар (хлоранолол ва пиндолол каби), шунингдек клопамид, глибенкламид, дигоксин, аценокумарол ёки гидрохлортиазид билан вақтда қўлланганида ушбу дори препаратлари билан ҳеч қандай ўзаро таъсирлари аниқланмаган.\nАйрим ҳолларда альфа-метилдопа ва винпоцетин бир вақтда қўлланганида бироз қўшимча самара кузатилган, шунинг учун ушбу препаратларнинг мажмуасини қўллаш фонида артериал босимни мунтазам назорат қилиш керак.\nГарчи маълумотлар ўзаро таъсирларни тасдиқламаган бўлсада, винпоцетинни марказий нерв тизимига таъсир қилувчи дори препаратлари билан бир вақтда қўллаш ҳолларида, шунингдек ёндош антиаритмик ва антикоагулянт даволаш ҳолларида эҳтиёткорликка риоя қилиш тавсия қилинади.\nИчга қабул қилиш учун.\nТаблеткаларни овқат қабул қилгандан кейин қабул қилиш керак.\nПрепаратнинг одатдаги дозалари суткада 3 марта 5-10 мг ни (суткада 15-30 мг ни) ташкил қилади.\nБуйрак ва жигар етишмовчилиги\nБуйрак ва жигар касалликлари бўлган пациентларда дозани коррекциялаш талаб қилинмайди.\nКавинтон® препаратини болаларда қўллаш мумкин эмас (“Қўллаш мумкин бўлмаган ҳолатлар” бўлимига қаранг).\nВинпоцетин дозасини ошириб юбориш ҳоллари қайд қилинмаган. Илмий адабиётларнинг маълумотлари асосида препаратни суткада 60 мг дозада юбориш хавфсиз ҳисобланиши мумкин. Бир марта 360 мг винпоцетин қабул қилинганда юрак-қон томир тизими томонидан клиник аҳамиятли ёки бошқа ножўя самаралар кузатилмаган.\nKavintonning aptekalardagi narxlari\nKAVINTON amp 10mg/2ml №10 32 000 so'mdan\n41 100 so'm\nIshlab chiqaruvchi: ГЕДЕОН РИХТЕР , Vengriya\n46 600 so'm\nKAVINTON amp 25mg/5ml №10 54 600 so'mdan\n75 000 so'm\n78 000 so'm\n78 500 so'm\nKAVINTON amp 50mg/10ml №5 69 000 so'mdan\nФемили фарм №2\n69 000 so'm\nIshlab chiqaruvchi: GEDEON RICHTER PLC , Vengriya\n+998 (97) 443-48-48\n+998 (71) 297-42-42\n+998 (71) 295-01-10\nООО Узфарм №2\n76 500 so'm\n+998 (95) 194-22-00\nKAVINTON tab 5mg №50 24 000 so'mdan\n34 100 so'm\n38 000 so'm\nKAVINTON FORTE tab 10mg №30 31 000 so'mdan\n43 800 so'm\n47 000 so'm\n48 000 so'm\nNarx: 6 500 so'mdan\nVINPOSETIN konsentrat dlya eritma, infuziya uchun 5 mg/ml 2 ml N5ГНЦЛС ОЗUkraina\nNarx: 6 000 so'mdan\nVINPOSETIN 0,005 N50 tabletka/OZON/ОЗОН,ОООRossiya\nNarx: 9 900 so'mdan\nVINPOSETIN-NOVO inyeksiya uchun eritma 0,5% 2 ml N5Novopharma Plus OT MChJO'zbekiston\nBravinton konsentratБрынцалов-А ПАОRossiya Federatsiyasi\n«Kavinton» dorisining ta'rifi Apteka.uz saytida qisqartilirlgan yoki rasmiy ko'rsatmalar bilan to'ldirilgan bo'lishi mumkin. Dorini sotib olishdan va ishlatishdan oldin siz shifokor bilan maslahatlashib, ishlab chiqaruvchi tomonidan tasdiqlangan izoh bilan tanishishingiz kerak.


Масалан, чақалоқ аҳолини рўйхатга олиш даврида, аммо ана шу аниқ муддатдан кейин туғилган бўлса, у аҳоли рўйхатига киритилмайди. Лекин кимдир бу аниқ нозик муддатда ҳаёт бўлиб, шундан кейин, яъни аҳолини рўйхатга олиш даврида вафот этса, у аҳоли рўйхатига киритилади. Мустақиллик йилларида Ўзбекистон Республикасида аҳолини рўйхатга олиш ўтказилмаган. Аҳолини рўйхатга олишга тайёргарлик кўриш ва ўтказиш ишлари кенг қамровли тадбир бўлиб, кетма-кет ҳамда бир вақтнинг ўзида тегишли тадбирларни амалга ошириш мумкин бўлган босқичлар белгиланган. Чора-тадбирлар режаси ишлаб чиқилган. Мамлакатимизда, умуман ҳар бир маъмурий ҳудудда яшовчи шахсларнинг турли тавсифлари тўғрисида ишончли, холис ва яхлит маълумотларни ягона статистик услублар асосида йиғишдан иборат.\nАҳолини рўйхатга олиш баробарида яна бир муҳим вазифани бажариш кўзда тутилган. Бу - ҳудудларда хариталаш, аҳоли пунктларидаги уйларнинг рўйхатини тузиш билан боғлиқ масала. Турар ва нотурар жойларнинг аниқ сони, ҳолати, фойдаланилмай ётган ёки муддати тугаган биноларни белгилаб олиш билан тегишли ҳудудларда уй-жой, саноат объектларини қуриш ва таъмирлаш масалаларига ойдинлик киритиш мумкин бўлади. Яъни, бу билан республиканинг янги мукаммал кадастр харитаси яратилади.\nОхирги ўзгариш вақти: 11/02/2022 11:26; Кўрилганлиги: 133\nМатериал манзили: http://qushrabotmtb.uz/news/aholini-royxatga-olishda-vaqtning-nozik-jihatlar\nЧоп этилган вақт: 27/05/2022 18:10


00:00 / 16.01.2007 | eski savollar | 6565\nҲозирда аёл киши турмушга чиқаётганда кўп ҳолларда маҳр ўрнида уй, ҳовли ер деб, мулк ажратилади. Бу албатта нотўғри. Шуни ота-онага тушунтира олмаган тақдирда қизга учрашув пайтида узук ёки шу миқдорда пулни ўзаро пинҳона берса маҳр ўрнига ўтадими? Қиз билан келишган ҳолатда бўлса.\n-Келинга уй, ҳовли ва бошқа мулкларни маҳр қилиб берса бўлади. Улар келиннинг мулкига айланади. Сўнгра келин-куёв ўша ҳовли ёки уйда яшасалар, келин куёвдан ижара олиши мумкин бўлади.-Маҳрга узук бериш шарт деган тушунча йўқ.\n«Маҳр» ақди никоҳ ёки эру хотин бўлиш билан эр зиммасига юкланадиган хотинга бериш лозим бўлган молдир.Маҳрни турли номлар билан номланади, Қуръони Каримда садоқ, садақа, ажр, фарийза, ниҳла исмлари ишлатилган. Баъзи уламолар, маҳрнинг ўнта исми бор, деганлар. Бизда «маҳр» исми машҳур бўлгани учун шу исмни қўллаймиз.قال الله تعالى: وَآتُوا النِّسَاءَ صَدُقَاتِهِنَّ نِحْلَةً فَإِنْ طِبْنَ لَكُمْ عَنْ شَيْءٍ مِنْهُ نَفْسًا فَكُلُوهُ هَنِيئًا مَرِيئًا.Аллоҳ таоло «Нисо» сурасида: «Аёлларга маҳрларини чин дилдан чиқариб беринглар. Агар улар ундан бирор нарсани ўз розиликлари ила берсалар. Бас, уни енглар, ош бўлсин», деган (4-оят).Ушбу ояти карима эрга маҳр бериш вожиб эканини англатувчи тўртта ояти каримадан биридир. Ақди никоҳ бўлиши билан маҳр бериш вожиб бўлади. Агар қовушмай туриб ажрашадиган бўлсалар ҳам. Лекин, маҳрни бериш никоҳнинг шарт ёки рукнларидан эмас. Усиз ҳам никоҳ бўлаверади, аммо олди бердиси қачон бўлса бўлаверади.Ушбу оятдан эр ўзига хотин бўлишга рози бўлган аёлга маҳрни оғриниб эмас, чин кўнгилдан чиқариб бериши лозимлиги уқтирилмоқда. Маҳр келиннинг ўз мулкига айланишига ҳам ишора қилинмоқда. Аёл маҳрни олганидан кейин нима қилса, ўзи билади. Жумладан, ушбу оятда зикр қилинганидек, эрига қайтариб берса ҳам ўзининг иши. Агар келин ўз ихтиёри билан рози бўлиб, берган маҳрининг ҳаммасини ёки бир қисмини қайтариб берса, эр уни бемалол олиб, тасарруф қилса бўлаверади.Имом Бухорий, Муслим ва Аҳмадлар Саҳл ибн Саъд розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам уйланмоқчи бўлган кишига «Агар бир темир узук бўлса ҳам топ», деганлар. У зот бирор никоҳни маҳрсиз қўймаганлари собитдир.Мусулмонларнинг барчаси никоҳ маҳрсиз бўлмаслигига ижмоъ қилганлар.Маҳрнинг ози ўн дирҳамдир.Ўн дирҳам бир динорга тенг келади. Бу нисобга етган молнинг йигирмадан бири деганидир.Имом Байҳақий ва Ибн Аби Ҳотимлар қилган ривоятда «Ўн дирҳамдан оз маҳр йўқ», дейилган. Агар ўндан озни айтган бўлса ҳам ўн дирҳам вожиб бўлади.Маҳр пул бўлиши шарт эмас. Кийим, тақинчоқ ёки шунга ўхшаш мулк бўладиган ва ҳалол нарса бўлса жоиз. Куёв тараф ўн дирҳам ёки унинг қийматидан оз миқдордаги нарсани маҳр деб айтган бўлса, бари бир ўн дирҳам ёки унинг қийматидаги нарсани бериши лозим бўлади.Агар ундан бошқани айтган бўлса, икковларидан бири вафот этганда ёки саҳиҳ хилват бўлганда аталган нарсани бериш вожиб бўлади.Яъни, эр тараф келинга ўн дирҳамдан оз бўлган маҳрдан бошқани, ўн дирҳам ёки ундан кўпни маҳрга беришни атаган бўлса ўшани бирлари вафот этган чоғида ёки икковлари саҳиҳ хилватда қолганларидан кейин бериш вожибга айланади. Саҳиҳ хилват нималигини кейинги жумладан билиб оламиз.У ҳиссий, шаръий ва табиий жиҳатдан жинсий яқинликни ман қилиувчи нарса қолмаслигидир. Мисол учун, жинсий яқинликни ман қиладиган беморлик, Рамазон рўзаси, фарз намоз, эҳром, ҳайз, нифос кабилар.Хилвати саҳийҳа деганда ақди никоҳдан кейин эру хотин бир жойда холи қолиб, уларни жинсий алоқадан тўсувчи ҳиссий, шаръий ва табиий монеъликлар бўлмаслиги кўзда тутилади.Холи жой деганда, икковлари ҳамма томони яхши тўсилган, икковларининг изнисиз олдиларига биров кира олмайдиган макон кўзда тутилади.Ҳиссий монеълик деганда, эр беморлиги туфайли вақтинча жинсий алоқага ярамай тургани кўзда тутилади. Шунингдек, аёлнинг фаржида тўсиқ бўлиб, жинсий алоқага монеъ бўлиши ҳам ҳиссий монеъликка киради.Шаръий монеълик деганда, аёлни ҳайзли ёки нифосли бўлиши, иккисидан бири рўзадор ёки эҳромда бўлиши кўзда тутилган.Табиий монеълик деганда, эру хотиндан бошқа шахсни улар билан бирга бўлиши кўзда тутилган.Ана ўша шартлар тўлиқ бўлиб хилвати саҳийҳа юзага келгандан кейин эрга маҳрни тўлиқ бериш вожиб бўлади, агар хотин айби билан никоҳ бузилса ҳам. Мисол учун, қовушгандан ёки хилвати саҳийҳадан кейин аёл диндан чиқиб муртад бўлса ҳам маҳрни тўлиқ олиш ҳақига эга бўлади.Шунингдек, аввал ҳам айтиб ўтилганидек, эру хотиннинг бирининг ўлими билан ҳам тўлиқ маҳр вожиб бўлади. Ўлим қовушгандан олдин содир бўладими, кейинми бари-бир. Жинсий олат кесилган бўлиши, жинсий заифлик ва бичилганлик ман қилувчи омил эмас.Бундай ҳолатларда келин куёв ёлғиз қоласалар хилвати саҳийҳа ҳисобланаверади.Саҳиҳ хилватдан олдинги талоқ ила аталган маҳрнинг ярими вожиб бўлади.Бу ҳукм Қуръонда келган. Аллоҳ таоло «Бақара» сурасида:«Агар уларга қўл тегизмай талоқ қилсангиз ва маҳрни аниқлаб қўйган бўлсангиз, аниқланганнинг ярмини берасиз, магар аёл ёки никоҳ тугуни қўлида бўлган киши афв қилса, бермайсиз», деган (237-оят).Агар маҳр аталмаган бўлса, саҳиҳ хилватдан олдин талоқда мутъа, ундан кейингида маҳри мисл вожиб бўлади.Бу ҳукм Қуръонда келган. Аллоҳ таоло «Бақара» сурасида:«Агар хотинларга қўл теккизмай туриб ёки уларнинг маҳрни аниқламай туриб талоқ қилсангиз, сизга гуноҳ бўлмас. Уларни бой борича, йўқ ҳолича яхшилик ила фойдалантиринг. Бу яхшилик қилувчилар бурчидир», деган (236-оят).Бу оятда никоҳдан кейин, маҳрни аниқламаган ҳолатда, духулдан олдин талоқ қилганда нима бўлиши ҳақида сўз кетмоқда. Аввало, шундай ҳолатда талоқ қилиш гуноҳ эмаслиги баён қилинди.«Агар хотинларга қўл теккизмай туриб ёки уларнинг маҳрни аниқламай туриб талоқ қилсангиз, сизга гуноҳ бўлмас».Чунки инсонгарчилик юзасидан турли ҳолатлар бўлиб туради. Албатта, бу талоқ келин учун, унинг аҳли учун оғир бўлади. Умид билан никоҳдан ўтиб, орзу-ҳавас билан янги турмушни кўзлаб турганида, оилавий ҳаётни бошламай туриб талоқ бўлиши катта мусибат. Бунинг устига дўсту душман, ёру биродарларнинг олдида нима деган гап бўлади?! Ана шу ҳолатларни ҳисобга олиб, маҳрни ҳам тайин бўлмагани учун, бу келинга фойда (мутъа), деб номланган молиявий тақдирлаш беришни шариатда ушбу ояти карима асосида жорий қилинган.Бериладиган мутъанинг миқдори куёв тарафга боғлиқ, имконига қараб кўпроқ нарса берса, яхши бўлади. Ривоят қилишларича, Имом Ҳасан розияллоҳу анҳу мутъа учун ўн минг дирҳам берган эканлар. Уламоларимиз ўз вақтларининг ўлчовида мутъа берилади; бой бир хизматчи олиб беради, қамбағал уч сидра кийим бош берсин, деганлар. Шундай қилинса, келин тарафга енгил бўлади. Кўнгиллари таскин топади. Дўсту душманларнинг гап-сўзидан ҳам қутиладилар. Чунки шунчалик мол-дунё беришлик қизда айб йўқлигининг, йигит тараф уни ҳурмат қилишининг, аммо ноиложликдан ажралаётганлигининг аломати бўлади. Шу билан бирга, куёв тарафни ҳам қийнаб юбориш керак эмас. Оятда:«Уларни бой борича, йўқ ҳолича яхшилик ила фойдалантиринг» дейиляпти. Куёв тараф «яхшилик ила» ҳаракат қилиши керак. Шунингдек, келин тараф ҳам. Оятнинг охирида фойда бериш юқори мақом эканлигини:«Бу яхшилик қилувчилар бурчидир», деб яна бир бор таъкидланяпти.Маҳри мисл келинга ўхшаш бошқа келинларга ўша юртда, ўша замонда одат бўйича қанча маҳр бериш жорий бўлиб турган бўлса, ўша миқдорда маҳр берилишидир.\nسُئِلَ ابْنُ مَسْعُودٍ т عَنْ رَجُلٍ تَزَوَّجَ امْرَأَةً وَلَمْ يَفْرِضْ لَهَا صَدَاقًا وَلَمْ يَدْخُلْ بِهَا حَتَّى مَاتَ قَالَ ابْنُ مَسْعُودٍ لَهَا مِثْلُ صَدَاقِ نِسَائِهَا لا وَكْسَ وَلا شَطَطَ وَعَلَيْهَا الْعِدَّةُ وَلَهَا الْمِيرَاثُ فَقَامَ مَعْقِلُ بْنُ سِنَانٍ الأَشْجَعِيُّ فَقَالَ قَضَى رَسُولُ اللهِ р فِي بَرْوَعَ بِنْتِ وَاشِقٍ مِثْلَ مَا قَضَيْتَ فَفَرِحَ ابْنُ مَسْعُودٍ. رَوَاهُ أَصْحَابُ السُّنَنِ.\nИбн Масъуд розияллоҳу анҳудан бир аёлга уйланиб, унга маҳр тайин этмаган, у билан қовушмай туриб вафот этган киши ҳақида сўралди. Бас, у киши:«У аёлга ўз аёллари маҳри мислича маҳр берилади. Кам ҳам эмас, кўп ҳам эмас. Унга мерос ҳам берилади. Унга идда ўтириш вожиб бўлади», дедилар. Шунда Маъқил ибн Синон ал-Ашжаъий туриб:«Расулуллоҳ соллаллоҳу алайҳи васаллам Барваъа бинти Вошиқ ҳақида сен чиқарган ҳукмга ўхшаш ҳукм чиқарган дилар», деди. Ибн Масъуд бундан хурсанд бўлди».Сунан эгалари ривоят қилганлар.Маҳрни зикр қилмасдан, уни нафйи қилиб, мол бўла олмайдиган нарса ила, жинси ёки сифати номаълум нарса ила қилинган никоҳ дурустдир.Бу жумлада маҳрга боғлик беш хил ҳолат ҳақида сўз бормоқда;\n1. Маҳрни зирк қилмай, у ҳақда бирор оғиз ҳам гапирмай тузилган никоҳ жорий бўлавериши.Чунки Аллоҳ таоло Нисо сурасида: «Бас, ўзингиз хуш кўрган аёллардан икки, уч, тўртини никоҳлаб олинг. Агар адолат қила олмасликдан қўрқсангиз, биттани», деган (3 оят).Маҳрни зикр қилмаган.\n2. Маҳрни нафйи қилиб, яъни, орада маҳр йўқ дея келишилган никоҳ бўлавериши.Аллоҳ таоло «Бақара» сурасида:«Агар хотинларга қўл теккизмай туриб ёки уларнинг маҳрни аниқламай туриб талоқ қилсангиз, сизга гуноҳ бўлмас», деган (- оят).Маҳр аталмагандаги талоқ жоиз бўлгандан кейин, маҳр аталмай қилинган никоҳ ҳам жоиз бўлади.\n3. Маҳрга мол бўла олмайдиган нарсани атаб қилинган никоҳ ҳам жоизлиги.Мисол учун, бир мусулмон бир муслимага уйланаётиб маҳрга хамр ёки чўчқа бераман деган бўлса ҳам никоҳлари ўтаверади. Улар маҳрга аташ мумкин бўлмаган нарсани атадилар. Бу худди ҳеч нарса атамаганга ўхшайди.\n4. Маҳрга жинси номаълум нарсани атаб қилинган никоҳ ҳам жоизлиги. Мисол учун, куёв келиннинг маҳрига кийим ёки тақинчоқ бераман деди. Қай турдаги кийим ёки тақинчоқлиги номаълум. Бу ҳам ҳеч нарса атамаганга ўхшаш бўлаверади.\n5. Маҳрга сифати номаълум нарсани атаб қилинган никоҳ ҳам жоизлиги.Мисол учун, куёв маҳрга сигир бераман деди-ю, қай сифатдаги сигир беришини айтмади.Бу ҳолатларда аввал ўтганидек маҳри мисл вожиб бўлади. Ўша нарсаларнинг ўртачаси ёки қиймати миқдорида.Бунда нарсани ўзини ёки қийматини бериш куёвнинг ихтиёрида. Келин унинг берганини олишга мажбур.Агар қул эрнинг хизмати аталган бўлса, ўша нарса вожиб бўлади.Яъни, маҳрга қул эрнинг хизмат қилиб бериши аталган бўлса, ўша хизматни қилиб бериш вожиб бўлади.Агар анави қул ёки манави қул деб аталган бўлса ва маҳри мисл иккисининг ўртасида бўлса, маҳри мислни беради. Агар маҳри мисл орзон қулдан озроқ бўлса, орзон қулни бериш вожиб бўлади. Агар маҳри мисл қиммат қулдан юқори бўлса, қиммат қулни бериш вожиб бўлади. Агар хилватдан олдин талоқ қилса, арзон қулнинг яримини беради.Албатта, бу масала ўтган замонга хос. Ҳозир қулчилик битирилган. Аммо бу масаладан бошқа нарсаларга таққослаганда фойдаланиш мумкин. Мисол учун, у маркабни ёки бу маркабни бераман деган бўлса.Агар аёлни юртидан чиқармаслик шарти ила мингни атаб никоҳлаб олган бўлса ёки муқим турса минг, олиб чиқса икки минг дейилган бўлса, айтганига вафо қилса ёки муқим турса, мингни бериш вожиб бўлади. Акс ҳолда маҳри мислни беради. У икки мингдан ошмайди ва мингдан кам бўлмайди.Агар, ушбу икки қулни бераман деб никоҳлаб олган бўлса-ю, икковидан бири ҳур бўлса, аёлга фақат қулни берилади. Агар у ўн дирҳамга тенг бўлса. Агар унинг қиймати ўн дирҳамдан кам бўлса, ками қўшиб берилади.Агар бикрликни шарт қилган бўлса-ю, жувон чиқиб қолса, маҳрнинг ҳаммасини бериш лозим бўлади. Чунки қизлиги зинодан бошқа сабабларга кўра кетган бўлиши мумкин. Бу ҳолда яхши гумон қилган афзал.Фосид никоҳда агар яқинлик қилмаган бўлса, ҳеч нарса вожиб бўлмайди. Агар яқинлик қилса, яқинлик қилган вақтидан бошлаб насаб ва аталгандан зиёда бўлмаган маҳри мисл вожиб бўлади.Фосид никоҳга опа-сингилга бирданига уйланиш, гувоҳларсиз уйланиш, опасининг иддасида синглисига уйланиш, бошқанинг иддасида ўтирган аёлга уйланиш ва тўртинчи хотиннинг иддасида бешинчисига уйланишлар киради. Келиннинг маҳри мисли отасининг қавми эътиборидан ёшга, жамолга, молга, ақлга, диёнатга, юртга, замонга, бикрлик ёки жувонликка қараб бўлади.Шунингдек, одоб ва ахлоқига қараб бўлади. Маҳри мислни белгилашда мазкур омилларни ҳисобга олиб келиннинг маҳри ўзига энг ўхшаш ота томонидан бўлган келинники миқдорида белгиланади.Агар уларда-ота тараф қариндошларда бўлмаса, ажнабийлардан олинади.Яъни, маҳри мислини аниқланиши лозим келингга ўхшаш келин унинг отасининг қариндошлари ичидан топилмаса, бегоналардан изланади ва топилади.Онаси тарафдан ва унинг қавмидан эмас. Агар она отанинг қавмидан бўлмаса.Маҳри мисли аниқланиши лозим бўлган келин қайси келинга тенг эканини белгилаш учун икки эр киши ёки бир эр ва икки аёл киши таъйинланади.Агар келин кичкина бўлса ҳам валийси унинг маҳрига зомин бўлиши тўғридир.Чунки кичик ёшдагиларнинг бу каби ишларини валийсиамалга ошириши маълум ва машҳур.Маҳрнинг эрта ва кечини икковлари таъйин қилган бўлсалар, ўшандоқ бўлади. Агар таъйин қилмаган бўлсалар, урфдагига қараб бўлади.Маҳрни иккига бўлиб тўлаш ҳам мумкин. Дастлабкиси аввал берилади ва маҳри муъажжал – эрта маҳр деб аталади. Кейингиси кейин берилади ва маҳри муажжал – кечиктирилган маҳр деб аталади. Агар икки тараф ақди никоҳ пайтида эрта маҳр қанча ва қачон берилади, кеч маҳр қанча ва қачон берилади келишиб олган бўлсалар, ўша келишувга биноан иш тутадилар. Ақди никоҳ пайтида бундоқ келишув бўлмаган бўлса, ўз қавмларида мазкур миқдордаги маҳрни келинга ўхшаш келинларга қай тарзда беришга одатланган бўлсалар ўша тарзда берилади.Эрта маҳрни олишдан аввал аёл жинсий яқинликни ва ўзини сафарга олиб чиқилишини ман қилишга ҳақли. Агар ўз розилиги билан бўлган яқинликдан кейин ман қилса ҳам жоиз. Бу ҳолатда унинг нафақаси соқит бўлмайди. Яъни, маҳрини ўз вақтида берилмаганига норози бўлиб куёвни ўзига яқинлаштимаётган келиннинг нафақаси эрга вожиб бўлиб тураверади. Эр хотиним мени ўзига яқинлаштирмаяпти, шунинг учун унинг нафақасини бермайман дейишга ҳақли эмас.Шунингдек, у эрнинг изнисиз ҳожат юзасидан сафар қилишга ва ташқарига чиқишга ҳақли.Маҳрни вақтида бермаган эр аёлни бу нарсалардан ман қилишга ҳақли эмас.Аёл эрта маҳрни олганидан кейин уни бошқа ёққа олиб кетса бўлади. Уни сафарга олиб кетмайди деганлар ҳам бор ва фатво шунга берилган.Уламолар орасида эрта маҳрни ёки тўла маҳрни бергандан кейин эр хотининг розилигисиз уни бошқа юртга олиб кетса бўладими, йўқми деган масалада турли гапларни айтганлар. Олиб кетиши мумкин эмас деганлар кўпроқ замоннинг фасодини эътиборга олганлар. Олиб кетиши мумкин деганлар Аллоҳ таолонинг «У(аёл)ларга ўзингизга маскан бўлган жойдан маскан беринг», деган қавлини далил қилиб келтирганлар. Мана шуниси тўғри.Агар эр унга бир нарса юборган бўлса-ю, хотин уни ҳадия деса, эр маҳр деса, эрнинг гапи қабул бўлади. Илло емоқ учун тайёрланган нарсада унинг гапи қабул қилинмайди.


Тадбиркор аёллар энди Жаҳон банкининг имтиёзли кредитларидан фойдаланишлари мумкин » Зарафшан - Министерство города\nЗарафшан - Министерство города » Иқтисод » Тадбиркор аёллар энди Жаҳон банкининг имтиёзли кредитларидан фойдаланишлари мумкин\n12-09-2018, 08:54 admin 587 0\nУшбу лойиҳа доирасида қишлоқ хўжалигида тадбиркорлик фаолиятини ривожлантираётган хотин – қизлар учун бизнес тренинглар ўтказилади, соҳалари бўйича малакали мутахассислар томонидан керакли маслаҳатлар берилади. Жаҳон банкининг имтиёзли кредитларини олиш учун бизнес режа тузиш, банк билан ишлаш кўникмаларини ўргатиш, кредитлардан самарали фойдаланишга кўмаклашувчи мониторинг маркази тузилади. Қишлоқ хўжалигида тадбиркорлик фаолиятини олиб бораётган хотин-қизлар боғдорчилик ва сабзавотчиликни ривожлантиришда инновацион усуллардан фойдаланишни ўрганишади. Муҳими, тадбиркор аёлларимиз қишлоқ хўжалигида замонавий ресурс тежовчи илғор агротехнологияларни, муқобил энергия воситаларини, шунингдек инновация ва ахборот-коммуникация технологияларини кенг жорий этишда Жаҳон банкининг имтиёзли кредитларидан фойдаланиш имконига эга бўладилар.\nЯна бир лойиҳа Ислом Тараққиёт Банки билан амалга оширилади. Лойиҳа тадбиркор аёлларнинг кичик инновацион бизнес лойиҳаларини қўллаб-қувватлашга қаратилган. “Тадбиркор аёл” ассоциацияси томонидан инновацион лойиҳалар танлови ўтказилиб, ғолиблар кичик грантлар билан тақдирланадилар. Танловда иштирок этадиган лойиҳалар камида 10 та янги ишчи ўринларини ярата оладиган бўлиши даркор. Ислом тараққиёт банки Ўзбекистонга 2017-2019 йилларга мўлжалланган стратегик ҳамкорлик шартномаси доирасида 1 миллиард 400 миллион доллар миқдорида маблағ ажратади. Банк маблағлари ижтимоий тараққиётга қаратилган лойиҳаларга сарфланади.\n14-08-2017, 10:44 ЯНГИЛИКЛАР\nМУТАХАССИСГА ИШ, ЛОЙИҲА МУАЛЛИФИГА СЕРТИФИКАТ\n12-06-2017, 15:31 ЯНГИЛИКЛАР


«Fast and Easy»нинг ўхшаши йўқ IELTS курсининг илк натижалари: Барчада 7 баллдан юқори\n12:40 / 10.01.2017\nБундан икки ой аввал «Fast and Easy» ўқув маркази IELTS ўргатиш учун ўзининг махсус услубини ишлаб чиққани ва унда илк дарслар бошланганини маълум қилган эди.\nУнга кўра, бу услуб ўқув маркази томонидан ишлаб чиқилган ва ўхшаши йўқлиги аниқ. Унда кенгайтирилган тартибда — ҳафтада 6 кун, кунига 2 соатдан, 2 ойдан 6 ойгача бўлган ўта интенсив IELTS курсларини ўқиш керак.\n«Ушбу IELTS курси ҳақида батафсил бу ерда танишинг”\nҲозирда эса ушбу услуб асосида ўқиган талабаларнинг илк гуруҳи IELTS бўйича имтиҳонларни муваффақият билан топшириб олишди. Жами 8 нафар талаба 2 ой давомида ўқиб, аллақачон IELTS топширишга улгуришди ва барчада эришилаётган натижарлар кафолатланганидек — IELTS тизимида 7 баллдан юқори.\nБундай натижа қайд этган талабаларнинг курс ва жараён ҳақидаги фикрлари билан қуйида танишинг:\nЖонибек Ўлмасов: Мен ушбу кунда Тошкент Молия Институти талабасиман. Инглиз тилининг IELTS тизимида қисқа вақтда юқори баллга эга бўлиш мен учун муҳим бўлганлиги сабабли «Fast and Easy» ўқув марказини танладим. Марказ томонидан ташкил қилинган 2 ойлик ўта интенсив ва янгича ёндашув асосида ташкил қилинган курсларда ўқиб, декабр ойида 7 балл олишга эришдим. Албатта, бу юқори натижа, лекин яна қайта топшириб, 8 балл олиш эса янги мақсадим. Марказга раҳмат.\nБаратов Аслиддин: Мен «Fast and Easy» ўқув марказига келмасимдан олдин IELTS ҳақида ҳеч қандай тасаввурга эга эмасдим ва кўплаб қийинчиликларга дуч келишим ҳақида тахмин қилгандим. Мукаммал ўқув тизими туфайли ҳеч қандай қийинчиликларсиз жуда тез фурсатда инглиз тили ҳамда IELTS бўйича жуда мустаҳкам билим олдим. Натижа эса кўнгилдагидек, яъни 7,5 балл!!!\nДилдора Эламонова: «Fast and Easy» ўқув марказида ўқиб, 6 ой ичида ўз орзуимга эришдим, яъни IELTS тизимида 7,5 балл олдим. Инноватсион ўқув тизими, ўқув муҳити ва мавжуд шароитлар чуқур билим олиб хоҳлаган баллни қўлга киритиш имконини беради.\nЎқув жараёни ва муҳит ҳақида ҳозирда марказда таълим олаётган талабаларнинг фикрлари эса қуйида келтирилган:\nАнастасия Загайнова: Мен учун ушбу ўқув марказининг бошқалардан фарқли томонлари кўп. Биринчидан, жуда самарали ўқув тизими.\nИккинчидан, юқори интенсивлиги: яъни, 2,5 ой мобайнида мен IELTS ва инглиз тилининг барча соҳаларида катта ўсишга эришдим.\nУчинчидан, марказдаги дўстона ва илиқ муҳит катта иштиёқ билан ўқишимда жуда муҳим!\nИброҳим Зокиров: Ушбу кунда мен «Fast and Easy» ўқув марказида интенсив IELTS курсларида ўқимоқдаман. Олдин ҳам бир неча ўқув марказларига ҳам борганман. Аммо, менга ушбу ўқув марказининг ўқув тизими, қулай жойлашуви, ҳамда қисқа муддатларда юқори натижага эришиш имконияти кўпроқ маъқул бўлган.\nХулоса қилиб айтганда бизнинг энг муҳим жиҳатимиз — юқори НАТИЖАНИ КАФОЛАТЛАЙМИЗ!!\n2017 йилнинг январь ойи учун гуруҳларга рўйхатга олиш бошланди;\nЎринлар сони чегараланган: Марказ талабаларидан ташқари жами 35 та ўрин мавжуд, рўйхатдан ўтишга шошилинг ва IELTS бўйича орзуингиздаги баллни энг қисқа муддатларда қўлга киритинг!\nМанзил ва алоқа:\nАмир Темур шоҳ кўчаси, 62-уй\nМўлжал: «Минор» метро бекати\nТелефон: (+998-97) 155-38-00 / (+998-90) 998-39-00\nРеклама ҳуқуқи асосида. Хизматлар лицензияланган. «Fast and Easy» НТМ хизмат кўрсатади.\nКонтракт тўлови миқдори камайиши мумкин(ми?)\n07:45 / 18.04.2018\nТаълим гранти, бепул турар-жой ва ойлик стипендия! Қаерда шундай имконият мавжуд?\n12:07 / 07.04.2018


Нигоҳ 26 April 2018 12:09 777\n"XXI asr" газетаси таҳририятига Самарқанд вилояти Оқдарё тумани “Янгиқўрғон” ҚФЙ Бойбўта қишлоғи фуқароларидан келган хатдан парча:\n“Қишлоғимиз этагидан ўтган Оқдарё бизни қўшни Иштихон тумани билан ажратиб туради. Соҳилнинг икки томонидаги қўриқ майдонларга маҳаллий аҳоли бола-чақаси билан келиб, балиқ овлайди, ҳордиқ чиқаради. Ёз кунлари чўмилиб, бўш вақтини мазмунли ўтказиб кетишади. Кейинги пайтларда соҳил ёқаларига қўшни туман ва қишлоқлар, айниқса, янгиқўрғонликлар томонидан экологик жиҳатдан нотоза бўлган ҳар хил чиқиндилар дарё соҳили ва унинг теварак атрофига улоқтириб кетилмоқда. Эски-туски кийим-кечаклар, шиша синиқлари, ўлик паррандаю қўй-сигирлар… суяклар ивирсиб ётибди. Бадбўй ҳид таратиб, тоза ҳавони ифлослантираётир. Дарёдан сув ичаётган чорва моллари ҳам касалланяпти. Шу ерда ўтлаган қорамоллар сутини, айниқса, болалар истеъмол қилганда оқибати аянчли бўлиши эҳтимолдан холи эмас. Биз қишлоқ аҳолиси бу кимсаларни бир неча бор огоҳлантирдик, аммо… ҳамон аҳвол ўша-ўша. Атроф-муҳит тозалиги барчамиз учун муҳим. Сизлардан илтимос, ушбу масалада мутасадди раҳбарлар бизга амалий ёрдам кўрсатишса...”.\nҚишлоқ фуқаролари хат якунида ўз имзоларини қолдиришган.\nМуаммони ўрганиш учун Оқдарё томонга отландик. Қишлоқ оралаб, бирин-кетин уйларни ортда қолдирамиз. Муаммо марказига яқинлашганда майин эсаётган шамол бадбўй ҳидларни олиб димоғимизга уради. Ташландиқ ер майдони кўрингач, нафас йўлларимизни беихтиёр беркитамиз...\nАтрофга аланглаймиз: шилдираб оқаётган дарё, ундан нари қўшни Иштихон тумани, ортимизда – йигирма қадамча узоқликда қишлоқ. Сал нарида ёш яланглар чуғурлашиб молларини ўтлатиб юрибди.\nБу ерда эҳтиёткорликни унутиб, оёқ остига қараб юрмасангиз, жароҳатланиш ҳеч гап эмас: шиша синиқлари, шифер қолдиқлари, тунука қийтиқлари… Kунжара еми ишлаб чиқарадиган қўлбола жувоз аппаратидан чиққан бадбўй ҳидли қора суюқлик, машина балонлари... Ҳақиқатдан ҳам аҳвол жуда ачинарли. Салкам бир гектар ер чиқиндихона. Боз устига, дарё ичида ҳам эски-туски кийимлар, ҳайвон терилари, пиёз пўсти, целлофан халталар сузиб юрарди.\nҚизиғи, чиқиндилар ичида минглаб ишлатилган шприцлар (игнаси билан), кичик ва катта ёшдагилар учун мўлжалланган қоп-қоп тагликлар уйилиб ётибди. Булар яқин ўртадаги қайсидир касалхонадан келтирилгани аниқ. Аҳоли-ку, ташкилотларнинг бу ишини оқлаб бўлармикан?\nЧиқиндихонадан таралаётган бадбўй ҳид ва заҳарли моддалар аҳоли соғлиғига зарар етказиши, дарёдан сув ичадиган чорванинг касалланиши, қолаверса, ер майдони яроқсиз ҳолга тушиб қолиши катта муаммоларга етаклаши тайин. Қолгани ўзингизга маълум.\nБунча чиқиндини ким, қачон, қаердан келтирди, ҳайрон қоласан киши. Ташловчини кимдир кўрдими? Кўрган бўлса, индамадими? Шу пайт қишлоқ кайвониларидан уч-тўртови ёнимизга келди.\n– Чиқиндиларнинг аксар қисмини янгиқўрғонликлар келтириб ташлайди, – дейди 61 ёшни қоралаган\nАъзамхон Ҳамзаев. – Авваллари ўзлари тарафда катта бир чиқиндихона бор эди. Ниҳоятда чиқинди кўпайиб, оқибатда катта ер майдони ишловсиз қолиб кетганди. У ер тозаланиб, экин майдонига айлантирилгач, аҳоли истаган жойига – кўча-кўй, фермер хўжаликлари ерлари, экин майдонлари, ариқ ёқаларига пайт пойлаб, баъзида безбетларча ахлат чиқариб ташлай бошлади. Охирги манзил бизнинг қишлоқ бўлди. Бир-икки бор уларнинг таъзирини бердиму, аммо гапларим у андишасизларга кор қилмаяпти-да!..\nЭнг қизиғи, “Янгиқўрғон” ҚФЙда яшовчиларнинг айримларидан бу ҳақда сўрасак: “Биз чиқиндиларни қаёққа олиб бориб ташлайлик, аниқ бир жой бўлмаса?”, деган жавобдан бошқа изоҳ эшитмадик. Дарҳақиқат, Аъзам бобо айтганидек, чиқиндихона (аслида, у ерда ҳам мумкин эмас) тозаланиб экин экилгач, ўрнига бошқа жой ҳозирланмаган.\nБилишимизча, бу атрофда махсус чиқинди ташлайдиган жой мавжуд эмас, аввал ҳам бўлмаган. Уларни ҳам тушунса бўлади, албатта. Шу ўринда савол туғилади. Хўш, аҳоли чиқиндиларини қаёққа ташласин?.. Янгиқўрғон ва унинг атрофидаги маҳаллалар зич жойлашгани ва аҳоли кўп эканини ҳисобга олиб, бу ерда чиқиндиларни ташлаш учун махсус ер ажратилиши ниҳоятда зарур. Аслида чиқиндини қайта ишлаш корхонаси ташкил этилса-ку, нур устига нур бўларди-я. Билъакс, аҳвол кун сайин ёмонлашиб бораверади. Аммо ташаббусни ким қўлга олади?\nМасала юзасидан бош қотириши керак бўлган мутасаддилар бу ҳолат билан танишми? Агар шундай бўлса, улар бу масаланинг ечими борасида қандай амалий чораларни қўллаган ёки энди қўлламоқчи?\nОқдарё туман атроф-муҳитни муҳофаза қилиш бўлими ходими Жўрабек Умаров билан телефон орқали боғланиб, ушбу саволларга жавоб изладик. “Бир неча бор бу масалада амалий чораларни қўлладик. Маҳаллий аҳоли ўртасида тушунтириш, тозалаш ишларини ҳам бажариб келаяпмиз”, деди у. Саволларимиз юки босдими, билмадик, Жўрабек Умаров: “Биз бир оддий бўлиммиз, холос, яхшиси, вилоятга телефон қилинг. Улар барча саволларингизга жавоб беради”, дея суҳбатни қисқа қилди. Ўйлаб қоласан, киши, ёнидаги аҳолининг турмуш тарзидан хабардор бўлмаган мутасаддидан ўтиб вилоят ходимлари бизга дурустроқ жавоб бера олармиди?! Бемасъул масъулнинг мужмал гапидан бу ҳақда ўйлаб ҳам кўрмагандир, деган ўй ўтди хаёлимиздан.\nТуман ДСЭНМ маркази врач ёрдамчиси Обид Умрқулов билан бoғланганимизда эса бу муаммо ҳақида умуман хабардор эмаслигини, масала юзасидан ҳеч қандай мурожаат келиб тушмаганини таъкидлади. Қизиқ, ҳозир бирор мурожаат келиб тушишини кутиб ўтирадиган замонми?! Туманнинг ҳар бир бурчагини назорат қилиш, хабар олиш, муаммоларни аниқлаб, ўз вақтида бартараф этиш, фуқаролар дардини тинглаш, амалий ёрдам кўрсатиш мутасаддилар вазифасига кирмайдими?\nАҳолида экологик маданият тушунчаси етарлича шаклланиб улгурмаган. Табиатни асраб-авайлаш, экологик муаммоларга қарши курашиш нари турсин, атроф-муҳитга совуққон муносабат оқибати эртага нима бўлиши ҳақида ҳам ўйлаб кўришмаяпти. Қўшни қишлоқлардан чиқиндиларини олиб келиб, Бойбўта қишлоғи этагига ташлаб кетаётган одамларга шундай савол бермоқчимиз: сиз кимнинг уйини ахлатхонага айлантиряпсиз? Шубҳасиз, бойбўталикларни ҳам оқлаб бўлмайди. Ҳовлингиз, эшигингиз остига биров чиқинди ташлаб кетса, жаҳлингиз чиқади. Шундай эмасми? Балки, масаланинг таг замирида лоқайдлигингиз ётгандир? Оилангизни ҳимоя қилганингиз каби, қишлоғингизни ҳам асраб-авайлаш зиммангизда эканини унутманг!\nМавзу юзасидан тайёрланган видеороликни faсebookдаги саҳифамиз (Asr Gazetasi) ва telegram каналимиз (@XXIasrofficial) орқали кўришингиз мумкин.


«Аэропортретлар»: Бутун дунё самолётларининг парвози битта суратда - XABARDOR.UZ\n«Аэропортретлар»: Бутун дунё самолётларининг парвози битта суратда\nПарвоз этаётган самолёт манзараси кишини таъсирлантиради, аммо унинг учун янгилик ҳисобланмайди. Лос-Анжелесдан бўлган фотосуратчи Майкл Келли битта суратда дунёнинг турли аэропортларидан парвоз этаётган самолётлар тасвирларини жамлашга қарор қилди.\nКелли 2 йил мобайнида дуёнинг 18 та аэропортида парвоз этаётган ҳаво кемаларини суратга туширди. Шундан сўнг, у барча тасвирларни жамлаб, ягона композиция ҳосил қилди.\nФотосуратчи самолётлар парвозини кечки соат 17:00дан 18:00гача бўлган вақт орасида Лос-Анжелесда суратга олди ёки тонгги 6 ва 8 оралиғида Дубайда суратга туширди. Айнан мана шу вақт парвозларнинг тиғиз вақти ҳисобланади.\nУ, шунингдек, Лондоннинг Ҳитроу, Цюрих, Мюнхен, Амстердам ва Франкфурт-Майндаги аэропортларда ҳам ҳаво лайнерларининг парвозини суратга олган.\nЛойиҳа «Аэропортретлар» (Airportraits) деб ном олди. Келлининг айтишича, у коллажлар учун икки йиллик умрини, 75 000 парвоз мили ва “фотошоп учун жуда кўп вақт” сарфлаган.\nЛос-Анжелес Халқаро аэропорти\nЛондоннинг Хитроу аэропорти\n2016 йилнинг энг таъсирли суратлари эълон қилинди\nДунё жониворларининг ҳафта давомида олинган энг яхши суратлари


Покистон: қор кўчкиси остида қолганлар рўйхати эълон қилинди\nПокистон шимолидаги Сиачен музликлари.\nПокистон ҳарбийлари шанба куни Кашмирнинг Сиачен минтақасида қор кўчкиси остида қолиб кетган 124 нафар ҳарбий ва 11 фуқаронинг рўйхатини эълон қилди.\nҚор остида қолганларни қидириш қоронғу тушгани ва об-ҳаво шароити ёмонлашгани боис шанба куни тўхтатилган эди. Якшанба куни эрталаб қидириш ишлари яна давом этди.\nПокистон армияси матбуот котиби генерал-майор Атҳар Аббос шанба куни Озодликка бир неча одам қутқариб олинганини аммо талафотлар ҳақида ҳеч нима айта олмаслигини билдирган эди.\nХабарларга кўра, Сиачен музликларининг Гаяри минтақасидаги ҳарбий лагерни босиб қолган қор кўчкисининг бўйи бир километр, эни бир километр ва қор қалинлиги 20 метрни ташкил қилади.


Ўзбекистон мусулмонлари идорасига раис сайланди\n2021 йил 19 октябрь куни Ўзбекистон мусулмонлари идораси Уламолар кенгашининг кенгайтирилган йиғилиши бўлиб ўтди. Унда ташкилий масала кўрилди. Тошкент шаҳри бош имом-хатиби бўлиб ишлаб келаётган Нуриддин Холиқназаров Ўзбекистон мусулмонлари идораси раиси, муфтий лавозимига сайланди.\nНуриддин Холиқназаров 1968 йил Андижон вилояти Асака шаҳрида туғилган. 1992 йилда Бухоро вилоятидаги Мир Араб мадрасасини, 1998 йилда Имом Бухорий номидаги Тошкент ислом институтини, 2007 йилда Фарғона давлат университетини тамомлаган.\nИш фаолияти давомида Асака шаҳридаги “Аҳмадали Маҳдум” масжиди имом-хатиби, Тошкент шаҳри “Оқ тепа” жомеъ масжиди имом-хатиби, пойтахтдаги “Кўкалдош”, Андижон вилоятидаги “Саййид Муҳйиддин маҳдум” мадрасалари ўқитувчиси, Андижон вилояти бош имом-хатиби бўлган. 2019 йилдан шу кунга қадар Тошкент шаҳар бош имом-хатиби вазифасида меҳнат қилаётган эди.\nМуфтий Нуриддин Холиқназаровга ушбу шарафли ва масъулиятли вазифада улкан муваффақиятлар тилаймиз.


Қозоғистон президенти администрациияси раҳбарининг собиқ ўринбосари муддатдан аввал озодликка чиқди\n2017 йилда “давлат сири” иши бўйича беш йил қамоққа ҳукм қилинган Қозоғистон президенти администрацияси раҳбарининг собиқ ўринбосари Баглан Майлибаев муддатдан аввал озодликка чиқди. Унинг 30 май куни озод қилингани энди маълум бўлди.\nПойтахт Жиноят-ижро тизими департаменти(ЖИТД)нинг хабар қилишича, Баглан Майлибаев Нур-Султондаги тергов изоляторидан 30 май куни озод қилинди ва «Нур-Султон шаҳрига юборилди». Майлибаев ўзига берилган муддатни адо этмасдан озод қилинди. У яна бир йилу тўрт ой 21 кун жазо муддатини ўташи керак эди, дея ойдинлик киритди ЖИТДи.\nБагланнинг отаси Асаубай Майлибаевнинг Азаттиқ радиосига маълум қилишича, озод қилинган ўғлининг саломатлиги жойида.\nБаглан Майлибаев 2017 йил 12 январ куни президент администрацияси раҳбарининг ўринбосари лавозимидан озод қилинди. Бир неча кундан кейин миллий хавфсизлик қўмитаси Майлибаев “Давлат сирларини қонунга зид равишда тўплаш, тарқатиш ва ошкор қилиш” моддасида кўзда тутилган жиноятлари учун ушланганини маълум қилди.\nМайлибаев президент администрациясида 2011 йилдан бери мафкуравий ва ички сиёсат масалалари бўйича секторга маъсул эди. У ёпиқ режимда суд қилинди ва мол-мулки мусодара қилиниши билан беш йил муддатга колонияга ҳукм қилинди ва умрбод давлат идораларида ишлаш ҳуқуқидан маҳрум бўлди. Иш материаллари ёпилди, Майлибаев кимнинг манфаатларига ишлагани, давлат сирларини ким учун тўплагани ва ошкор қилгани жамоатчиликка маълум қилинмади.


Ўзбекистонлик Иккинчи жаҳон уруши қатнашчилари хонадонида (фото)\n19:10 / 02.05.2017\nОлий Мажлис Қонунчилик палатаси Спикери ўринбосари Сарвар Отамуратов Хива тумани Саёт қишлоғида истиқомат қилувчи Иккинчи жаҳон уруши қатнашчиси Уллибой Бобожоновнинг хонадонига ташриф буюрди. Ташриф давомида 9 май – Хотира ва қадрлаш куни муносабати билан барча ўзбекистонлик фахрийлар қатори Уллибой бобога ҳам Президентимизнинг йўллаган табриги ва ташаккурномасини Сарвар Отамуратов ўқиб эшиттирди ҳамда совға-саломларни топширди.\n– Биз, уруш қатнашчилари доимо давлатимиз эъзозида эканимиздан беҳад хурсандмиз, – дейди Уллибой бобо. – Президентимиз номидан пул мукофоти ва мамлакатимизда ишлаб чиқарилган енгил автомашинани навбатсиз харид қилиш учун имтиёзли сертификат беришди. Шифокорлар соғлиғимдан хабардор бўлиб турибди. Дунёда тинчликдан азиз бойлик йўқ. Бу бойликни халқимиз қадрлайди. Осойишталик бўлган жойда инсон бахтиёр яшайди. Илоҳим, юртимиздаги тинчлик абадий бўлсин.\nБундан ташқари, Қашқадарёда Хотира ва қадрлаш куни муносабати билан депутатлар, давлат ва жамоат ташкилотлари вакиллари, маҳалла фаоллари, ёшлар Иккинчи жаҳон уруши ва меҳнат фахрийлари хонадонида бўлиб, уларга ҳурмат-эҳтиром кўрсатмоқда, кўнгилларини кўтариб, уй юмушларига кўмаклашмоқда. Ана шундай тадбирлардан бири Қарши тумани Боғобод маҳалласида яшовчи уруш қатнашчиси 92 ёшли Очил бобо Тошев хонадонида ҳам бўлди.\n– Инсон тарихий хотира туйғуси билан барҳаёт, – дейди “Нуроний” жамғармаси Қашқадарё вилояти бўлими раиси Январь Иноятов. – Уруш йилларида вилоятимиздан 47 мингдан ортиқ фуқаро, жумладан, 96 нафар хотин-қиз жанггоҳларда иштирок этган. Уларнинг ярмидан кўпи ортга қайтмаган. Айни пайтда вилоятда 120 нафар Иккинчи жаҳон уруши қатнашчиси ҳаёт. Уларга доимий равишда тиббий ва моддий ёрдам кўрсатиб келинмоқда. Ногиронлик аравачаси ва бошқа зарур воситалар ажратилиб, соғломлаштириш тадбирлари ташкил этилмоқда. Бу каби эзгу ишлардан фахрийларимиз мамнун бўлиб, юртимиздаги тинчлик-осойишталик бардавом бўлиши, халқимиз фаровонлиги янада юксалишини сўраб, дуо қилмоқда.\nҚарши шаҳрининг Боғобод маҳалласида яшовчи Очил бобо Тошев Иккинчи жаҳон уруши қатнашчиси. Урушда уч марта оғир жароҳат олган. Урушдан қайтиб, турли соҳаларда ишлаган. 98 ёшни қарши олаётган Очил бобо бугун фарзандлари, набираю эваралари ардоғида. Урушда орттирилган жароҳатлар битиб кетди, аммо унинг даҳшатли хотиралари ҳамон қалбини тирнайди, кўнглига оғриқ солади. У кунларни эслар экан, нуроний чеҳрасига маъюслик чўкади. Кўзларига ёш қалқади... Бугунги дориломон кунларга шукрона келтиради...\n– Юртимиз доим тинч, осмонимиз мусаффо бўлсин, – дейди Очил бобо. – Биз каби фахрийларга кўрсатилаётган доимий ҳурмат ва эътибор учун давлатимиз раҳбаридан миннатдормиз.\nОчил бобо хонадонига ташриф буюрган Олий Мажлис қонунчилик палатаси депутати Феруза Эшматова, туман ҳокимлиги, “Нуроний” жамғармаси, “Маҳалла” хайрия жамоат фонди туман бўлимлари, “Камолот” ёшлар ижтимоий ҳаракати туман кенгаши ва бошқа ташкилотлар вакиллари отахонга қимматбаҳо совғалар топширди.\nИккинчи жаҳон уруши хотира\nСурияда Иккинчи жаҳон уруши замонларига мансуб қуроллар қўлланилмоқда\nХотирани яхшилашнинг оддий усули айтилди\nХотирани мустаҳкамлашнинг илмий исботланган усуллари


12:30 / 02.03.2019 3439 pdf Ўқиш режими + -\nНикоҳни эълон қилишнинг ҳикмати аввал ҳам айтиб ўтилди. Ўша эълон қилишда баъзи мусиқа овозлари ҳам ишлатилиши ҳадисларда келган. Шу билан бирга, никоҳ тўйларида шариат кўрсатмалари доирасида кўнгилхушлик қилишга рухсат берилган. Бу ҳақиқатларни келгуси ҳадиси шарифлардан ва уларнинг шарҳидан ўрганамиз.\nРубаййиъ бинту Муъаввиз розияллоҳу анҳодан ривоят қилинади:\n«Набий соллаллоҳу алайҳи васаллам тўйимда келиб тўшагимга худди сен ўтирганга ўхшаб ўтирдилар. Шунда қизчалар дуф чалиб, Бадр куни қатл қилинган оталарим ҳақида хиргойи қилишди. Шу пайт улардан бири:\n«Ичимизда эртага нима бўлишини билувчи Набий бор», деб қолди.\nУшбу ҳадисда тўйда кўнгилхушлик қилиш жоиз экани баён қилинмоқда. Эркак киши қизларнинг оҳанг билан айтган шижоат, одоб-ахлоқ, сахийлик каби маъноларни ўз ичига олган байтларини эшитиши жоиз экани келиб чиқмоқда.\n«У киши бир аёлни бир ансорий куёвникига узатиб борган эканлар. Шунда Аллоҳнинг Набийси соллаллоҳу алайҳи васаллам:\n«Эй Оиша, сизларда дилхушлик бўлдими? Чунки ансорийларга дилхушлик қилиш ёқади», дедилар».\nПайғамбаримиз соллаллоҳу алайҳи васалламнинг маълум қавмларнинг ҳатто ўйин-кулги, кўнгилхушлик қилишни яхши кўришларигача инобатга олиб, муомала қилганликлари эътиборга сазовордир. Ансорийлар – Мадина аҳли мусулмонлари табиатида ўйин-кулгига мойиллик борлигини, тўйларда кўнгилхушлик қилиш жоизлигини Оиша онамизга эслатишлари шуни кўрсатади.\n«Никоҳда ҳаром билан ҳалолнинг орасининг ажралиши чилдирма ва овоздир», дедилар».\nНасаий ва Термизий ривоят қилдилар. Термизий ҳасан, деган.\nҲалол никоҳни эса, иложи борича кўпроқ кишига эълон қилинади, билдирилади. Чунки бу катта хурсандчилик ва сурурга боис бўлган нарсадир. Ўша ҳалол қўшилишни эълон қилиш, кўпчиликка билдириш ила кўп одамлар гувоҳ қилинади, икки ёшнинг шаръий равишда эр-хотин бўлганларини ҳамма билади ва ҳақларига дуо қилади. Бу, албатта, жуда матлуб ва маъқул ишдир.\nАҳмад ва Термизий ривоят қилдилар. Термизий ҳасан, деган.\n2. Никоҳни масжидларда ўтказиш. Бунда турли ҳаром ва макруҳ ишлардан четлаш осон бўлади. Яъни никоҳни эълон қилишнинг бир қисмини масжидларда ўтказиш яхшидир.\n«Бир никоҳ тўйида Қуроза ибн Каъб ва Абу Масъуд ал-Ансорий розияллоҳу анҳумоларнинг олдиларига кирдим. Қарасам, жориялар қўшиқ айтмоқдалар.\n«Икковларингиз Расулуллоҳ соллаллоҳу алайҳи васалламнинг саҳобалари бўлсангиз, Бадр аҳллардан бўла туриб, ҳузурингизда шундай иш бўлиб туриши нимаси?» дедим.\n«Хоҳласанг, бизлар билан ўтириб, эшит. Хоҳласанг, кетавер. Батаҳқиқ, бизга никоҳ тўйида дилхушликка рухсат берилгандир», дедилар икковлари».\nНасаий ва Ҳоким ривоят қилдилар. Ҳоким саҳиҳ, деган.\nБу ривоятда никоҳ тўйларида кўнгилхушлик қилиш жоиз экани яна ҳам очиқроқ баён қилинмоқда. Бўлаётган кўнгилхушлик қилишга Омир ибн Саъд розияллоҳу анҳу томонидан айтилаётган очиқ-ойдин эътироз ҳамда фазл аҳли ва Бадр аҳли эгаларидан бўлган саҳобаларнинг унга рад жавоблари ғоят ибратлидир. Бадр аҳли бўлиш жуда ҳам улуғ мақом. Бу мақомга эришган кишилар ҳаммага ўрнак бўлганлар. Шунинг учун ҳам Омир розияллоҳу анҳу уларнинг қизлар айтаётган қўшиқни эшитиб ўтиришларини номуносиб деб билиб, танқид қилмоқчи, уялтирмоқчи бўладилар. Аммо натижа тамоман аксинча бўлиб чиқади. Икки улуғ саҳобий никоҳ тўйида кўнгилхушлик қилишга рухсат берилганини айтиб, Омир ибн Саъд розияллоҳу анҳунинг ўзини уялтириб қўйишади.\nНикоҳ тўйини ўтказиш бўйича мулоҳазалар.\nАввалдан таъкидланиб келаётганидек, никоҳ поклик ва ҳалоллик разми ва шиоридир. Авваллари бирга ёлғиз қолишлари ҳам ҳаром бўлган икки жинсдаги шахсларнинг эр‑хотин бўлиб яшашлари никоҳ орқали ҳалолга айланади. Никоҳ тўйи ҳам ҳалоллик, поклик, яхши ният, бахт-саодат шодиёнасига айланиши керак.\nШунинг учун ҳам қадимдан мусулмонларнинг никоҳ тўйларида шариат ман қилган ҳаром-хариш иш ва нарсаларнинг барчасидан алоҳида таъкидланган равишда ҳазар қилиб келинган. Бу борада бошқа қавмларнинг ҳаром-хариш одатлари бизга ўрнак бўлиши керак эмас.\nТўйларда бевақт ва ноўрин шовқин-сурон кўтариб, тўй иштирокчиларига ҳам, атрофда яшовчиларга ҳам озор берадиган даражага бормаслик керак. Мисол учун, никоҳ тўйларида ёшларга, келин-куёвнинг дўст-дугоналарига кўнгилхушлик қилишга рухсат берилган. Аммо бу ишда ҳаддан ошмаслик, айниқса, ўшандай тўйларда қатнашаётган қарияларнинг қулоқларини қоматга келтирмаслик керак. Овоз кучайтиргичларни борича кўтариб, маҳалладаги беморлар, гўдаклар, кексалар ва бошқаларнинг тинчини бузиб, дуоибадига қолмаслик керак.\nНикоҳ тўйлари маст-аластлик, бақир-чақир, уруш-жанжал ва кўнгилсизлик билан эмас, хурсандчилик ва яхши дуолар билан тугаши лозим.\nДуонинг фазли (тўртинчи ҳадис)\n09:40 / 02.03.2019 1722\n19:45 / 02.03.2019 1762\n819 11:05 / 24.09.2019\nБолага валийлик қилиш (иккинчи мақола)\nВалийлик уч хил бўлади1. Жонга валийлик.Бунга моли йўқ ёш бола мисол бўлади. Бунда валий унга таълим беради, одоб беради ва вояга етганда никоҳлаб, оилали қилиб давоми...\n1048 19:40 / 14 февраль\n45012 11:58 / 10.10.2018\n57342 11:56 / 10.10.2018\n10083 15:03 / 10 март


Энг аълочи ўқувчим ўта мақтанчоқ бўлиб қолибди – Yoshlar ovozi\n25.01.2018 Yoshlar ovozi\t0 Comments\n— 9-синф раҳбариман. Яқинда энг аълочи ўқувчимнинг феъл-атворида салбий ҳолатни пайқадим — у ўта мақтанчоқ бўлиб қолибди, ҳатто манмансирашни бошлаган. Ўзини очиқчасига бошқалардан устун ва билимдон тутади. Шу туфайли баъзи дўстларидан айрилиб ҳам қолди. Вазиятни қандай ўнглаш мумкин?\nСаволга амалиётчи психолог Адиба ШОМИРЗАЕВА жавоб беради:\n— Мақтанчоқлик ўсмирлар табиатига хос хусусият. Болаликда улар ўзига баҳо беролмайди, шу боис атрофдагиларнинг эътибору эътирофига таянади. Лекин балоғат даврида инсон хатти-ҳаракатларини, имкониятлари, ютуқ ва камчиликларини мустақил таҳлил қила олиш даражасига етади. Агар у қайсидир жиҳатдан: билими, жисмоний кучи, соғлиғи ёки дейлик, моддий аҳволи бўйича бошқалардан устунлигини ҳис қилса, буни, албатта, намойиш этишга уринади.\nЛекин мақтанчоқлик одат тусига кирмаслиги, ундан ҳам ёмони, психологик хасталик — нарциссизмга ўтиб кетмаслиги учун ота-оналар, қолаверса, ўқитувчиларга ҳам эҳтиёткор бўлишни тавсия қиламан. Аълочи ўқувчига ҳаддан зиёд эътиқод қўйиш керак эмас. Уни бошқалар наздида ҳадеб юксалтириш, алоҳида ажратиб кўрсатиш ярамайди. Оилада ҳам шу тамойилга амал қилингани маъқул.\nФараз қилайлик, ўғил ё қизингиз бугун диктантни қойиллатиб ёзгани, аммо ёрдам сўраганларнинг биронтасига ҳам атайин, азбаройи улар ўзидан паст баҳо олишини хоҳлаб кўчиртирмаганини айтиб мақтанди. Сиз эса: “Боплабсан! Шу ишинг тўғри бўлибди-да. Бундан кейин ҳам бўш келма!” — деб иштиёқини баттар алангалатсангиз, у мақтанчоқлик иллатидан ҳеч қачон қутулолмайди. Бошқача қилиб айтганда, рақобат муҳитини сунъий тарзда яратишга уринманг. Аксинча, бола қалбида ҳамдардлик, раҳмдиллик, меҳр-шафқат туйғуларини ўстирмоқ зарур. Шунда, у манманлик ва мақтанчоқлик ўртасидаги чегарани йўқотмайди, ҳар қандай вазиятда меъёрни билиб иш тутади.\n← “Оқ қоғоз”га доғ туширмайлик!\nИттифоқ шартнома пулини тўлаб беради…ми? →


Яхшиликнинг мукофоти фақат яхшиликдир | Ўзбекистон Халқ демократик партияси\n2020-04-27 12:04:21 213\nЮртимизга барчамиз учун муқаддас бўлган Рамазон ойи кириб келди. Бироқ бу йилги Рамазон ойи олдинги йиллардагидан буткул фарқ қилмоқда.\nЖаҳоннинг деярли барча мамлакатларига кириб борган COVID-19, яъни коронавирус пандемияси мамлакатимизни ҳам четлаб ўтмади. Шу сабабли барча давлатларда бўлгани каби юртимизда ҳам бу касалликнинг тарқалиб кетмаслигининг олдини олиш мақсадида карантин чора-тадбирлари кўрилди.\nБугунги пандемия шароитида ишсизлар, ёрдам ва кўмакка муҳтож аҳоли сони ортиши, табиий. Ҳозирги вақтда жаҳонда иқтисодий жиҳатдан тараққий этган давлатларда ҳам шундай ҳол юз бермоқда. Оқибатда бу мамлакатлар иқтисодиётига ва аҳоли яшаш тарзига жиддий зарар етказаяпти.\nМамлакатимизда шундай мураккаб шароитда эҳтиёжманд ва муҳтож оилаларни ҳар томонлама қўллаб-қувватлашга алоҳида эътибор қаратилмоқда. Бундан ташқари, карантин даврининг илк кунлариданоқ “Меҳр-шафқат ва саломатлик” жамоат фонди ва “Ҳомийлик хайрияларини мувофиқлаштириш марказлари”га саховатпеша инсонлар, савобталаб тадбиркорлар томонидан катта миқдордаги маблағлар ўтказиб берилди ва бу эзгу ишлар изчиллик билан давом этаётгани қувонарли ҳол.\nАслини олганда, инсонийлик, бағрикенглик, саховат ва меҳр-оқибат каби улуғ тушунчалар ва қадриятлар танти халқимизнинг қон-қонига сингиб кетган. Ёнимиздаги қўшни уйда тинчлик бўлмаса ёки улар ёрдамга муҳтож бўлиб турса, бефарқ қараб туролмаймиз, ёрдам қўлини чўзишга интилиб келган халқмиз. Айниқса, бу каби эзгу қадриятлар бугунги оғир ва синовли кунларда, қолаверса, муборак Рўзаи Рамазон ойида янада яққол кўзга ташланмоқда.\nБу ойда эҳтиёжманд ва муҳтож оилаларга ёрдам қўлини чўзиш ҳам қарз, ҳам фарздир. Шундай экан, эҳсон ва хайрияларни, қолаверса, ифторликларга сарф этиладиган маблағ ва озиқ-овқатларни эҳтиёжманд қўни-қўшниларимизга, маҳалладошларимизга тақдим этсак, мақсадга мувофиқ бўлади. Зеро, орамизда саховатли, ҳимматли инсонлар жуда кўп. Шу боис, қўлдан келганча саховат қилишимиз зарур.\nМаълумки, Президентимиз жорий йилнинг 20 апрель санасида саноат, қурилиш ва инфратузилма тармоқлари корхоналарининг тўлиқ ишлашини таъминлаш масалалари бўйича видеоселекторда “Саховат ва кўмак” умумхалқ ҳаракатини йўлга қўйиш ташаббусини илгари суриб, унинг доирасида тадбиркорлар имкониятидан келиб чиқиб ўз ҳудудларидаги ёрдамга муҳтож аҳолига ёрдам кўрсатиши мувофиқлигини таъкидлаган эди.\nҚашқадарё вилоятида ҳам ушбу умумхалқ ҳаракати кенг жамоатчилик томонидан қўллаб-қувватланди. Натижада, тарбиркорлар ичидан саховатпеша инсонлар сафи кенгайиб бормоқда.\nБу жараёнда, хусусан, “Саховат ва кўмак” умумхалқ ҳаракатининг меҳр-муруввати барча эҳтиёжманд ва ёрдамга муҳтож оилаларга кириб бориши йўлида Ўзбекситон Халқ демократик партияси, партиямизнинг бошланғич ташкилотлари, барча даражадаги депутатлар четда турмай, фаоллик кўрсатишмоқда. Нега деганда, ЎзХДП дастурий мақсадларидан келиб чиқиб, саховатпеша ҳомийлар ҳамкорлигида минглаб қийин аҳволга тушиб қолган, кам таъминланган юртдошларимизга кўмак кўрсатилаяпти. Маҳаллий кенгаш депутатлари эса мунтазам равишда уларнинг ҳолидан хабар олмоқда.\nЎзбекистон ХДП фаоллари партия электорати бўлган ижтимоий ҳимояга муҳтож қатламини қўллаб-қувватлаш, вақтинча ишламаётган, ногиронлиги бўлган шахслар, ёлғиз қариялар, кўп фарзандли оилалар, боқувчиси бўлмаган оилалар билан мунтазам алоқа ўрнатиб, уларни манзилли асосда озиқ-овқат ва дори-дармон билан таъминлашша муносиб ҳисса қўшишмоқда.\nПрезидентимиз “Саховат ва кўмак” умумхалқ ҳаракати давлатимиз ва халқимиз қудратининг амалий намоёнига айланишига ишонаман”, дея таъкидлади. Ҳақиқатан ҳам, халқимиз бошидан не-не урушларни, очарчиликларни ўтказмаган, дейсиз. Бироқ ҳеч вақт қўни-қўшнисини ташлаб қўйган халқ эмас. Шундай экан, бугун жонажон Ватанимиз, халқимиз ёрдамимизга, бир-биримизга саховатли бўлишимизга муҳтож бўлиб турган экан, албатта бунга елкадош ва ҳамжиҳат бўлишимиз зарур. Бу муборак ойда барча ниятлар ижобат бўлади.\nХалқ депутатлари Қарши шаҳар Кенгаши депутати, ЎзХДП гуруҳи аъзоси.


Расмий Москва нега Россияда тақиқланган “Толибон” билан узоқ вақтдан бери музокара олиб бормоқда? | Qalampir.uz\nРасмий Москва нега Россияда тақиқланган “Толибон” билан узоқ вақтдан бери музокара олиб бормоқда?\nОлам\t14 Июль 11:18 5487\nРоссия бундан 7 йил аввал "Толибон" ҳаракати билан алоқалар ўрнатишни бошлаган. Бу ҳақда Россия Президентининг Афғонистон бўйича махсус вакили, Ташқи ишлар вазирлигининг иккинчи Осиё департаменти директори Замир Кабулов РИА Новостига берган интервьюсида маълум қилди.\nЗамир Кабуловнинг таъкидлашича, расмий Москва бундан 7 йил аввал "Толибон" билан минтақадаги хавфсизликдан ташвишланаётганини етказиш зарурати туфайли алоқа ўрната бошлаган.\nЗамир Кабуловга кўра, Москва бир неча йил аввал ҳам АҚШ қўшинларини олиб чиқиш фонида Афғонистондаги вазият ёмонлашиши ҳақида огоҳлантирган.\n"Биз ушбу муаммоларни олдиндан кўрганмиз шунинг учун ҳам етти йил олдин "Толибон" ҳаракати билан алоқа ўрната бошлаганмиз. Бир неча йиллар аввал Афғонистонда Америка ҳарбий базалари тармоғи мавжуд эди, аммо уларнинг аксарияти Афғонистонга стратегик жиҳатдан алоқаси йўқ бўлиб, улар бутун минтақада , жумладан, Марказий Осиё, Эрон, Покистонда ва Хитойда ҳам бўлиши кутилган эди", дейди Кабулов.\nЗамир Кабуловнинг қўшимча қилишича, агар Москва бундан етти йил аввал "Толибон" билан алоқа ўрнатишни бошламаганда, ҳозир мулоқот ўтказиш қийин бўларди.\nҚайд этиш жоизки, биринчи маротаба 2020 йилда АҚШ ва "Толибон" вакиллари 18 йиллик урушдан сўнг тинчлик битимини имзолашди. Бунинг натижасида америкалик ҳарбийлар Афғонистон ҳудудини тарк этишлари керак эди. Оқ уй 11 сентябрга қадар қўшинларини олиб чиқишга ваъда берган. Айни дамда эса Афғонистонда вазият кескинлашмоқда. "Толибон" муҳим бўлган ҳудудларни эгаллаб, йирик шаҳарларга ҳужум уюштирди.\nЭслатиб ўтамиз, жорий йилнинг 8-9 июль кунлари "Толибон" вакиллари расмий ташриф билан Москвага борганди.\n27 Сентябрь 14:01 40657\n26 Сентябрь 18:14 34576\n27 Сентябрь 18:20 25147\n28 Сентябрь 16:31 22792\n26 Сентябрь 19:41 17327


Қатарлик тадбиркор мамлакатга 4 минг сигирни самолётларда олиб келмоқчи\n18:41 / 13.06.2017\nҚатарлик тадбиркор Мутаз ал-Ҳаёт Австралия ва АҚШда 4 мингта сигир сотиб олиб, уларни мамлакатга самолётларда олиб келишни мақсад қилган, деб хабар бермоқда Bloomberg.\nДоҳалик тадбиркор буни Қатарни сут маҳсулоти билан таъминлаш мақсадида қилмоқчи.\nАл-Ҳаётнинг фикрича, ҳар бирининг оғирлиги 600 кг.гача келувчи тахминан 4 минг сигирни олиб келиш учун 60 та авиарейсни амалга ошириш талаб этилади. Аввалига тадбиркор ҳайвонларни денгиз йўли орқали олиб боришни мўлжаллаганди.\nТадбиркор Доҳадаги Power International Holding компаниясига раҳбарлик қилади, у қурилишга ихтисослашган. Шунингдек, Мутаз ал-Ҳаёт қишлоқ хўжалиги бизнесини ҳам ривожлантириб, гўшт ва сут маҳсулотларини ишлаб чиқаради.\nУнинг сўзларига кўра, компания янги сутни июнь охиридан бошлаб ҳар куни ишлаб чиқара бошлайди, июль ўрталарига келиб эса Қатарнинг сутга бўлган талабининг учдан бир қисми қондирилади.\nтадбиркор сигир Қатар


Тошкентда сут, маргарин ва майонез ишлаб чиқарувчи янги завод қурилади\n10:57 / 18.03.2016\n“Good Food Group” Ўзбекистон-Малайзия қўшма корхонаси Тошкентда 1 млн долларга маргарин, қуюлтирилган сут ва майонез ишлаб чиқарувчи иккинчи заводни қурмоқчи, деб хабар бермоқда “Sputnik Узбекистан” нашрига компания менежерларидан бири.\nКомпания “Маселко” бренди остида 50 турдан кўпроқ маҳсулот ишлаб чиқаради. Қўшма корхона сариёғ ва шоколадли сариёғнинг турфа хилларини, маргарин, майонез ва бошқа маҳсулотлар ишлаб чиқаради. Яқинда корхонада бир нечта ишлаб чиқариш линияларига эга янги цех ишга туширилди, бу эса баъзи озиқ-овқат маҳсулотлари бўйича ишлаб чиқариш ҳажмини бир неча баробарга оширишга имкон берди.\n“Янги завод бизнинг маҳсулотга нафақат Ўзбекистонда, балки хорижда ҳам талаб катталиги сабабли қурилмоқчи. Ҳозирча эса биз вазиятдан чиқиш учун ўзимизнинг мавжуд ишлаб чиқариш қувватларимизни кенгайтирмоқдамиз”, деб айтди компания мутахассиси.\nМанба компания қурилиш учун Тошкентдаги бир нечта ҳудудларни кўриб чиқаётганини маълум қилди. Бироқ унинг айтишича, “Ангрен” эркин индустриал ҳудуди ва у ердаги шароитларни ҳам кўриб чиқиш фойдадан ҳоли бўлмайди, чунки бу ердаги корхоналар яхши солиқ ва божхона имтиёзларига эга.\nАйни вақтда компания ўз маҳсулотининг катта қисмини ички бозорга чиқаради ва қўшни давлатларга экспорт қилади. “Good Food Group” қўшма корхонаси 2011 йилдан фаолият юритиб келади.


Бир кунлик байрам\n9 май - Хотира ва қадрлаш куни Ўзбекистондаги уруш фахрийларига алоҳида эътибор кўрсатилди. Олинган мукофотдан кўнгли кўтарилган фахрийлар бу каби шодиёна йилда фақат бир марта келишини таассуф билан қайд этмоқдалар.\nТошкент вилоятининг Қуйи Чирчиқ туманидаги Хўжакент қишлоғида яшовчи 82 ёшли Абдуназар Абдуғаффоров уруш фахрийси. Отахоннинг олти фарзанди, 47 невараси ва ўттизга яқин чевараси бор.\nАбдуназар ота шу кунда Тошкентдаги “Нуроний” оромгоҳида дам олаяпти. Собиқ Иттифоқ даврида ҳар йили курорт ва санаторийларда дам олишга ўрганган отахон мустақиллик йилларида илк бор оромгоҳга келганини айтади.\n- Мустақил бўлганимиздан бери курортда дам олиш деган гапларни унутиб қўйдик. Курортларга умуман бормадим. Бу йил ариза бергандим, Худога шукур, байрам муносабати билан шу оромгоҳга йўлланма беришди, дейди Абдуназар Абдуғаффоров.\nОтахон Иккинчи жаҳон уруши йилларида олти йил жанг қилиб, икки марта ярадор бўлган.\nАбдуназар ота ўзи сингари уруш фахрийлари бугунги кунда ҳукумат эътиборидан четда эканлигидан ўкинади.\nАбдуназар Абдуғаффаров: Масалан, ҳеч қандай имтиёз йўқ бизга. Фақат пенсия оламан. Пенсия пули 175 минг сўм. Энди вақтида бериб турибди.\nОзодлик: Пенсия пули яшашингизга етаяптими?\nАбдуназар Абдуғаффаров: Ҳа, энди етмаса, нима қиламиз. Худога шукур, икки ўғлим бор. Ҳол-аҳволимдан хабар олиб туришади. Кийим-бошим, озиқ-овқатим шу икки ўғлим зиммасида.\nОзодлик: Маҳалла ёки ҳокимият вакиллари ҳам хабар олишадими ҳолингиздан?\nАбдуназар Абдуғаффаров: Ҳа, энди ҳокимиятдан хабар олишади. Энди фақат байрамларда қаергадир чақириб, байрам билан табриклашади. Концерт қўйиб беришади.\nОзодлик: Моддий томонданчи? Уруш фахрийларига қўшимча моддий ёрдамлар бериладими?\nАбдуназар Абдуғаффаров: Йўқ, унақа нарса йўқ. Қанақа ёрдам бериши мумкин. Фақат шу пенсия пули оламиз. Бошқа ҳеч қанақа ёрдам йўқ.\nЖиззах вилояти Жиззах тумани “Тўқчилик” маҳалласида яшовчи 79 ёшли Анвар Турсунов эса Иккинчи жаҳон уруши йиллари фронт ортида меҳнат қилган.\nБугунги кунда Анвар ота меҳнат фахрийси сифатида пенсия пули олади.\n- 182 минг сўм пенсия пули оламан. Худога шукур, пенсия етади. Бундан нолимайман, дейди отахон.\nАнвар ота уруш йилларида омоч билан ер ҳайдаганини, умуман, уруш йиллари фронт ортида меҳнат қилиш жуда машаққатли бўлганини айтиб, қилган хизматлари учун олган орден ва медалларини санашга ўтади.\n- Бешта орденим, иккита медалим бор, дейди отахон.\nСуҳбати бошида пенсия пулидан нолимаслиги айтган Анвар ота суҳбат қизигач, яқинда Жиззах туман ижтимоий ҳимоя бўлимига бориб, пенсия пулини оширишни сўраганини айтди.\n- Тунов куни туман ижтимоий ҳимоя бўлимига борсам, шу орден ва медалларим учун қўшимча етти минг сўм тўлаймиз, деди. Бундан бошқа ҳеч қандай ёрдам йўқ, дейди Анвар Турсунов.\nАнвар ота мустақиллик йилларида уруш ва меҳнат фахрийлари ҳолидан ҳеч ким хабар олмаётганидан нолийди.\n- Ҳеч ким мендан хабар олгани йўқ. Илгари хабар оларди… Шу 90-йилдан бошлаб умуман ҳеч ким хабар олмай қўйди, дейди Анвар Турсунов.\nМаълум бўлишича, Ўзбекистонда ҳар йили фақат 9 май арафасидагина уруш ва меҳнат фахрийлари эсланади.\nМутасаддилар ҳам бундай тадбирлар йилда атиги бир неча кун давом этишини тан олишади.\nТошкент шаҳри Мирзо Улуғбек туманидаги “Нуроний” жамғармаси ходими ҳам бир муддат аввал Озодлик билан суҳбатда бу ҳолатни тан олганди.\n- Биз биринчи майдан бошлаб йўқлай бошлаймиз. Олтинчи майгача тугатамиз, деган эди “Нуроний” жамғармаси ходими.\nЎзбекистон президенти жорий йил 15 апрелида имзолаган фармонига мувофиқ, 9 май - Хотира ва қадрлаш куни муносабати билан уруш фахрийларига 120 минг сўм миқдорида пул мукофоти берилди.


“Собит тур, эй Уҳуд! Сенинг устингда Набий, Сиддиқ ва икки шаҳид турибди”\nНабий соллаллоҳу алайҳи васаллам ўша куни камончиларга тепаликдан тушмасликни, ўша ерда собит туришни тайинладилар. Бу тепалик ҳозир Уҳуд тоғи ёнида жойлашган бўлиб, “Жабалур румот” (Камончилар тоғи, тепалиги) деб аталади. Ўша ерда турган камончилар жанг тугади, ўлжалардан қолиб кетмайлик деган ўй билан пастга тушадилар. Тепаликда кам сонли кишилар қолишади. Бундан фойдаланган Қурайш иттифоқчилари тепаликнинг орқа тарафидан ўтиб, мусулмонларга ҳамла қилади. Олдинда Қурайш қўшини, ортда эса уларнинг иттифоқчилари мусулмонларни қуршаб оладилар.\nЖангдан сўнг Набий соллаллоҳу алайҳи васаллам саҳобаларга шаҳидларни дафн қилишни амр этдилар. Улар ўша майдонга дафн этилдилар. Орадан 14 аср ўтиб, шу кунимизгача ушбу мақбара Уҳуд тоғи этагида мавжуддир. Анас ибн Молик розияллоҳу анҳудан ривоят қилинади: “Набий соллаллоҳу алайҳи васаллам Уҳуд (тоғи)га кўтарилдилар. У зот билан бирга Абу Бакр, Умар ва Усмон бор эди. Тоғ уларни титратди. Шунда у зот оёқлари билан бир уриб, “Собит тур, эй Уҳуд! Сенинг устингда Набий, Сиддиқ ва икки шаҳид турибди” дедилар”. Имом Бухорий ривояти.\nҲаж ва Умрага борган ҳожиларимиз барча муборак маконлар қаторида Уҳуд тоғини ва етмишта шаҳид саҳобаларни ўз бағрига олган “Шаҳидлар мақбараси”ни ҳам зиёрат қилиб, Қуръон ўқиб, дуои фотиҳа қиладилар. Олдин хабар берганимздек, 30 ноябрь куни Умра сафарига Самарқанд вилоятидан навбатдаги гуруҳ йўл олган эди. Улар соғ-саломат Мадинаи мунавварага етиб бордилар ва Расулуллоҳ соллаллоҳу алайҳи васалламнинг муборак равзаларида бўлиб, у зотга салом ва саловатлар айтмоқдалар. Масжидун набавийда беш вақт намозларини адо этиб, Уҳуд тоғи, Бақиъ қабристони каби табаррук заминларни зиёрат қилмоқдалар. Аллоҳ таоло барчаларининг зиёратларини ижобат айласин!\nКиритилган вақти: 02/12/2019 15:47; Кўрилганлиги: 310\nМатериал манзили: http://sammuslim.uz/press/news/sobit-tur-ey-uhud-sening-ustingda-nabiy-siddiq-va-ikki-shahid-turibdi\nЧоп этилган вақт: 27/05/2020 02:20


Толибон Афғонистонни бошқариш учун кенгаш тузади\nТолибон Афғонистонни бошқариш учун 12 кишидан иборат кенгаш тузади. Бу ҳақда Foreign Policy хабар бермоқда.\nНашр манбаларига кўра, кенгаш таркибига Толибон сиёсий қаноти раҳбари Абдул Ғани Барадар, ҳарбий комиссия раҳбари, ҳаракат асосчиси Мулла Умар Муҳаммад Ёқубнинг ўғли ва «Ҳаққоний тармоғи» аъзоси киради.\nНашр шунингдек, толиблар кенгашга Афғонистоннинг машҳур жангчи сардори Аҳмад Шоҳ Масъудни — Панжшир провинциясида Толибонга қаршилик кўрсатган кучларни бошқарган Аҳмад Масъудни қўшишни хоҳлаётгани ҳақида хабар берди.\nМанбаларга кўра, Толибон Афғонистонда президент ёки бошқа ягона раҳбар лавозимини қайта тиклаш ниятида эмас, лекин улар аввалги ҳукуматнинг баъзи аъзоларига вазирлик лавозимларини таклиф қилишга тайёр. Толибон халқаро ҳамжамият маъқул бўлган маъмурият тузишни режалаштирмоқда, дейилади манбаларда.\n15 августда Кобулни жангсиз эгаллаб олгач, Толибон Афғонистоннинг бутун ҳудудида назорат ўрнатилишини эълон қилди. Президент Ашраф Ғани мамлакатни тарк этди.\nАҳмад Масъуд ва мамлакатнинг собиқ вице-президенти Амрулла Солиҳ Панжшир вилоятида қаршилик пайдо бўлганини эълон қилишди — бу Толибон назорати остида қолмаган охирги одамлардан биридир. Толибоннинг айтишича, унинг кучлари Афғонистон миллий қаршилик фронти бўлинмаларини қуршаб олган ва ҳужумга тайёргарлик кўрмоқда. Аввалроқ, Аҳмад Масъуд Толибоннинг Панжширни таслим қилиш ҳақидаги ультиматумини рад этган, бироқ қарама-қаршиликка йўл қўймаслик учун музокаралар ва муросага тайёр эканини айтган эди. У Толибон вакиллари иштирокида кенг миллий бирлик ҳукуматини тузишга чақирди.


Трамп фикрича, Россия билан муносабатларда “олдинга қараб ҳаракат қилиш” вақти келган\n13:59 / 01.02.2017\nАҚШ президенти Дональд Трамп мамлакатдаги бир қатор парламентарийлар Россия-Америка муносабатлари ҳолатидан ташвишда эканини тушунади, бироқ ҳар икки мамлакат “олдинга қараб ҳаракат қилиши керак” деган фикрда. Бу ҳақда РИА Новости’га Трампнинг сайловолди кампания вақтидаги ташқи сиёсат бўйича маслаҳатчиси Волид Фарес маълум қилди.\nФареснинг сўзларига кўра, кўплаб америкалик қонун чиқарувчилар Россия ва АҚШ муносабатларининг баҳсли характерга эга эканини, шунингдек “бизга аввалдан мерос бўлиб қолган кўплаб муаммолар ҳозирги кунда ҳам борлигини” таъкидлашган.\n“У (Трамп — таҳ.) Конгресснинг бир неча аъзолари хавотирини яхши тушунади, бироқ биз янги поғонада эканимиз ҳамда олдинга қараб ҳаракат қилишимиз лозимлигини айтади”, - деган агентлик суҳбатдоши.\nТрамп бир неча бор Россия билан муносабатларни яхшилаш учун ҳаракат қилишини айтиб ўтган. АҚШ президенти сўзларига кўра, бу ҳар икки томон учун ҳам манфаатли.\nШанба куни эса Трамп инаугурация маросимидан сўнг Россия президенти Владимир Путин билан илк бор суҳбатлашди. Оқ уйнинг маълум қилишича, мулоқот якунига кўра бу алоқа икки томонлама муносабатларни яхшилаш йўлида муҳим қадам бўлгани таъкидланган. Кремль ҳам икки мамлакат етакчилари суҳбати ўзаро тушуниб ҳаракат қилиш кайфиятидан далолат берганини маълум қилди.


Қирғизистон президенти вазифасини бажарувчи Канат Исаев мазкур лавозимни эгаллаганидан ярим кун ўтиб истеъфога чиқди. Президентлик лавозимини Садир Жапаров эгаллайди — KMODS\nPosted on 16.10.2020 Author admin\tКомментарии к записи Қирғизистон президенти вазифасини бажарувчи Канат Исаев мазкур лавозимни эгаллаганидан ярим кун ўтиб истеъфога чиқди. Президентлик лавозимини Садир Жапаров эгаллайди отключены\nҚирғизистон президенти вазифасини бажарувчи бўлиб турган парламент спикери Канат Исаев президентлик лавозимидан истеъфога чиққанини маълум қилди. Бу ҳақда Meduza хабар берди.\nСўронбай Жээнбеков 15 октябрь куни эрталаб Қирғизистон президентлиги лавозимидан истеъфога чиқишини маълум қилгач, Канат Исаев автоматик равишда Қирғизистон президенти вазифасини бажарувчи лавозимини эгаллаганди.\nЭнди давлат раҳбари вазифасини бажарувчи лавозими амалдаги бош вазир Садир Жапаров зиммасига ўтди.\nФото: Қирғизистон ҳукумати матбуот хизмати\nАввалроқ Канат Исаев давлат раҳбари вазифасини вақтинча бажарувчи лавозимидан воз кечадими ёки йўқлиги ҳақидаги саволга жавоб беришдан қочган. Бироқ спикернинг қайд этишича, у бу лавозимни эгаллаш учун «маънан ҳақли эмас, чунки олтинчи чақириқнинг ваколат муддати тугамоқда».\nҚирғизистонда 5 октябрдан буён парламент сайлови натижаларидан норозилик сабабли юзага келган сиёсий инқироз давом этмоқда. Мухолифат партиялари сайлов натижаларидан норози бўлди, мамлакатда норозилик намойишлари ва тартибсизликлар бошланди. Шундан сўнг сайлов натижалари бекор қилинди ва ҳукумат истеъфога чиқди.\nСадир Жапаров сиёсий инқироз бошланган вақтда қамоқда эди. У тартибсизликлар ташкил қилганликда айбланиб, 10 йиллик қамоқ жазосини ўтаётганди. Намойишчиларнинг босими остида 6 октябрь куни Жапаров қамоқдан чиқарилди ва эртаси куни парламент томонидан бош вазирликка тасдиқланди.\nЭслатиб ўтамиз, Қирғизистон президенти Сўронбай Жээнбеков 9 октябрь куни мамлакатдаги вазиятни ҳуқуқий майдонга қайтаришни исташини ва бунинг учун барча «зарур қарорларни» имзолашга тайёр эканлигини айтганди. «Жорий вазият яна қонуний ўзанига қайтиши, барча давлат тузилмалари ва ҳукумат қонуний мақомга эга бўлиши ва мамлакат тўғри йўлга тушиб олиши билан президент лавозимидан кетишга тайёрман», — деганди Жээнбеков.\nҚирғизистон президенти 13 октябрь куни парламентнинг бош вазир лавозимига Садир Жапаровни тайинлаш ҳақидаги қарорини ноқонуний деб топди ва уни мамлакат парламентига қайтариб юборди. Бунга бош вазирни тайинлаш бўйича мажлисда депутатларнинг етарлича сони иштирок этмагани сабаб сифатида кўрсатилди.\nСўронбай Жээнбеков 14 октябрь куни республика парламентининг янги спикери Канат Исаевга мурожаат қилиб, Садир Жапаров раҳбарлигидаги ҳукумат таркибини яна тасдиқлашни таклиф қилди. Шундан кейин Қирғизистон парламенти яна бир бор Садир Жапаровни бош вазирликка тасдиқлади. Шу куни Сўронбай Жээнбеков мамлакатнинг янги бош вазири Садир Жапаров билан учрашувда ҳозирги пайтда истеъфога чиқишга ҳаққи йўқлигини маълум қилди. Садир Жапаров эса президентга истеъфога чиқиш талабини қўйди.\nСўронбай Жээнбеков 15 октябрь куни мамлакат аҳолисига мурожаат қилиб, истеъфога чиқишга қарор қилганини билдирди.


Жорий йилнинг ўтган даври мобайнида Ўзбекистонда асалари оилаларининг экспорти 245 минг донага етказилди.\n«Ўзэкспомарказ»да Халқаро пресс клуб томонидан ўтказилган навбатдаги сессияда маълум қилинишича, асалариларнинг зотини яхшилаш борасида Украинадан 2 минг 450та «карпат», Германиядан 125та «карника» зотли наслли она-арилар келтирилди. Илмий мақсадлар учун эса Германиядан маҳаллий шароитга мослашишни ўрганиш учун 50та «бакфаст» зотли оналар олиб келинди. Йил давомида 19 минг тоннадан ортиқ асал етиштирилди. Ҳозирда асал истеъмоли аҳоли жон бошига 0,56 килограммга тўғри келмоқда.\nТадбирда таъкидланишича, ўтган 10 ой ичида асаларичилик субъектлари сони 14 минг 430тага, асалари оилалари сони эса 816 мингтага етказилди. 300 минг доллар миқдордаги асаларичилик соҳасида ишлатиладиган замонавий ускуна ва жиҳозлар, мумпарда ва мум маҳсулотлари божхона тўловларидан озод қилинган ҳолда импорт қилинди.\n«2018-2019 ўқув йилидан бошлаб Фарғона давлат университети ва Самарқанд ветеринария тиббиёт институтида «Асаларичи-зоотехник» мутахассислиги бўйича олий маълумотли кадрлар тайёрлаш бошланди. Барча ҳудудларда биттадан коллежлар белгиланиб, ўрта маълумотли асаларичилар таълим олиш учун «Асаларичи-зоотехник» мутахассислиги бўйича бир йиллик ўқиш ташкил этилди. Чет эллик мутахассислар коллеж ўқитувчилари учун асаларичилик курсини ўқитиш методикаси бўйича семинарлар ўтказди. Илмий-педагогик кадрлар тайёрлаш ва талабалар алмашиш мақсадида Россия, Исроил ва Украинанинг илмий ва ўқув муассасалари билан горизонтал алоқалар ўрнатилди», дея «Ўзбекистон асаларичилари» уюшмаси раиси Шерали Суярқуловнинг сўзларини келтирмоқда Kun.uz мухбири.\nМатбуот анжуманида айтилишича, Ўзбекистон асаларичилар уюшмаси ташаббуси билан 2,5 мингдан зиёд асаларичилар оилалари баҳорги-ёзги даврда Қирғизистон тоғларига вақтинчалик олиб чиқилиб, қўшимча 120 тонна тоғ асали имтиёзли асосда республикага олиб кирилди. Сўнгги уч йил ичида мум ва мумни қайта ишлаш цехлари сони 5тадан 12тагача кўпайтирилди.\n«Якунланаётган йил уюшма ва банкимиз таъсисчилигида лизинг компанияси фаолияти ташкил этилди. Бунинг натижасида тижорат банкларининг кредити ва лизинг компаниянинг ўз маблағлари ҳисобидан лизинг асосида асаларичилик учун зарур ускуналар ва инвентарлар, асалари уялари ишлаб чиқариш технологик линиялари, асал қадоқлаш ускуналарини лизинг асосида етказиб бериш йўлга қўйилди.\nЙил давомида соҳани ривожлантириш ва қўллаб-қувватлаш учун 270 миллиард сўмдан ортиқ имтиёзли кредитлар ажратилди», деди «Алоқабанк» бошқаруви раиси ўринбосари Ҳасан Раҳматов.\n1 декабрь куни Тошкент шаҳридаги «Ўзкўргазмасавдо» марказида «Асал байрами» ва асаларичилик маҳсулотлари кўргазма ярмаркасига старт берилди. Учинчи бор ўтказилаётган мазкур тадбир доирасида мамлакатнинг барча вилоятларидан 300дан ортиқ асаларичилик соҳасининг энг илғор вакиллари иштирок этиши режалаштирилган.\nЯрмарка 10 декабргача давом этади.\n21:51 / 20.04.2020\nМақоладан сўнг: Наманганда асаларичиларга транспортда ҳаракатланишга рухсат берилди\n21:35 / 19.04.2020


80-йилларда нима учун инглизлар еврокубоклардан четлатилган? » Футбол янгиликлари 2021\nGoal24.uz » Европа жамоалари » Angliya » 80-йилларда нима учун инглизлар еврокубоклардан четлатилган?\nГоал24.уз футбол мухлисларини яқин ўтмиш сари олиб кетади. Бугун УЙEФА нима учун инглиз клубларини катта мусобақалардан маҳрум қилгани ҳақида сўз боради.\nФутбол мухлислари бугунги кунда ушбу спорт турининг ажралмас бўлагига айланиб бўлди. 60-йилларга қадар мухлислик маданияти ҳали тўлиқ ривожланмаган эди. Айниқса, Англияда (асосан завод ишчиларидан иборат)мухлислар дам олиш кунида дўстлар даврасида пиво билан футбол томоша қилишни одатга айлантиришди. Хавфсизлик ходимлари бунга у қадар эътибор қаратмас, бироқ “Арсенал” ва «Блекберн” жамоаси ўртасидаги илк жанжалдан сўнг, вазият тубдан ўзгарди. Ички биринчилик ўйини бўлгани боис, УЙEФА бу вазиятга аралашмади. Ваҳоланки, ўша учрашувда лондонлик мухлислар рақиб секторига ҳужум қилган ва жанжал катта машаққат билан тўхтатилган эди. Барчаси, ана ўша учрашувдан сўнг бошланган бўлса, ажаб эмас.\nАйнан ўша жанжалдан сўнг, Британияда ҳар бир клубнинг ўз жангчи фанатлари пайдо бўлиши урф бўлди. Улар айтарли футбол билан қизиқмас, шунчаки жанжаллашиш учун, йиғилиб қолган агрессияни намойиш этиш учунгина футбол томоша қилишга келар эди.\n1975-йилда “Лидс” Европа чемпионлар кубоги финал учрашувида иштирок этиш ҳуқуқини қўлга киритади. Ўйин бошланишига оз фурсат қолган бир пайтда, қизиққон инглиз мухлислари “Бавария” клуби фанатларига ташланади. Вазиятни юмшатиш учун ишга киришган полисия ходимлари ҳам тан жароҳати олади ва жанжал катталашиб кетади. Шунга қарамай, УЙEФА финални ташкиллаштирди ва унда “Бавария” ғалаба қозонди. Ўйиндан сўнг, УЙEФА “Лидс”ни бир мавсумга еврокубокларда иштирок этиш ҳуқуқидан маҳрум қилди. Бу УЙEФА томонидан инглиз клублари учун қўлланилган илк тақиқ сифатида тарихда қолган воқеа десак, адашмаган бўламиз. “Лидс”нинг “жангари” мухлислари ўзлари билиб-билмай жонажон клуби учун катта талафот етказади. “Лидс” эса, ўз мухлисларидан зарар кўрган илк Европа клубига айланади.\nКейинчалик Англия чемпионатидаги мухлислар сони ҳам борган сари камайиб кетишни бошлади. Айниқса, 70-80 йиллар оралиғида “Астон Вилла” мухлислари барчадан ажралиб туришга муваффақ бўлишди. Аслида 35 минг мухлисга мўлжалланган арена камида 50 минг фанатни ўз бағрига жойлаштиришга мажбур бўлар, хавфсизликни таъминловчи полисиячиларнинг сони жуда кам бўлгани боис, вазият тўлиқ мухлислар қўлида эди.\nЎйлашимизча, бу воқеа ҳақида эшитгансиз. Шу сабабли, вазиятни қисқача ёдингизга соламиз. 1985-йил. Европа чемпионлар кубоги финал учрашувида “Ливерпул” ва “Ювентус” жамоалари тўқнаш келмоқда. Белгиядаги “Эйзел” ўйингоҳи аллақачон таъмирталаб аҳволга келиб қолган бўлсада, УЙEФА финал ўйинини шу аренага топширади. Ўйин бошланиши биланоқ инглиз мухлислари бор эътиборини майдонга эмас, рақиб секторига қаратишни бошлади. Оёқ кийимлар, сув идишлари ва бошқа майда деталлар “Юве” “тиффозилари” томон улоқтирила бошлади. Бу билан чекланманган мухлислар биринчи тайм ўрталарида очиқчасига италияликлар секторига штурмни амалга оширади. Минглаб мухлисларнинг босимини кўтара олмаган стадион трибуналари дош бермайди ва ...\nБу фожеадан 600 киши жароҳат олган бўлса, 39 киши дунёдан эрта кўз юмди. Финал якунланди ва “Ювентус” Платини киритган гол (58-дақиқада) эвазига чемпион бўлди. У ўзининг автобиографияси акс этган китобда ўша финални қуйидагича хотирлайд: “Биринчи бўлим якунланди. Ҳисоб 0:0. Танаффусда менинг олдимга Ротенбюллер ташриф буюрди ва ўйинни якунлаш зарурлигини айтди. Бундан ташқари, футболчилар трибунада ҳеч нарса бўлмагандек ўзини тутишини таъкидлади. Қўшимчасига, бу финал давом эттирилмаса ўликлар сони янада ортиб кетишини айтиб бизни огоҳлантирди”.\nПлатини ўз китобида фожеа сабабли медалларни ва совринни худди маракадаги инсон сингари қабул қилганини ёзган бўлсада, аслида ўша куни Турин клуби футболчилари байрам уюштиришгани кейинроқ маълум бўлди.\n5 йиллик тақиқ...\nФинал учрашувидан сўнг, “Ливерпул” раҳбарияти жазо беришга тушиб кетди. Раҳбарлар УЙEФАнинг қарорини кутиб ўтирмади ва жамоа келаси мавсумда халқаро майдондаги ўйинларда иштирок этмаслигини расман эълон қилди. УЙEФАнинг қарори жуда кескин, бироқ ҳаққоний бўлди. УЙEФААнглия клубларини 5 йил еврокубоклардан маҳрум қилди. Бу қарор, инглиз мухлисларининг бошини чангаллаб қолишга мажбур қилгани рост. УЙEФА “Ливерпул”ни 6 йилга барча мусобақалардан четлатди ва катта жаримага тортди. Клубнинг халқаро майдондаги имижи кескин тушиб кетди. Вазиятга ҳуқуқни ҳимоя қилувчи органлар аралашди ва жанжални бошлаганлар бирин-кетин қўлга олинди. Улардан бири ҳатто 3 йилга озодликдан маҳрум қилинди. Судда иштирок этган инглиз журналистларининг маълум қилишича, йигитча ҳукм ўқиб эшитирилганида ҳўнграб йиғлаган экан.\nҲеч нарса изсиз кетмайди...\nЕврокубокларсиз ўтган 5 йил Англия футболи тарихидаги энг оғир кунларга айланди. Катта мусобақаларсиз зерикиб қолган юлдузларнинг барчаси Европа сари йўл олди. Ҳатто инглиз футболининг рамзига айланган йигитлар – Иан Раш, Гарри Линикер, Марк Хейтли ва Марк Хюзҳам бошқа грандларга ўтиб кетди. Айниқса, Иан Рашнинг “Ювентус”га кетиши мухлисларга оғир зарба бўлди. Италияда Рашни жуда совуқ қарши олишди. Ачинарлиси шундаки, уни бутун стадион 90 дақиқа ҳуштаклар садоси остида кузатди. Банк ва ресторанлар ҳизмат кўрсатишдан бош торти. Ундан Италиядаги барча “Ливерпул” мухлисларининг аламини олишга интилди. Ўша машъум кун сабабли Раш оғир кунларни бошидан кечирди.\nҚайта тикланиш осон бўлмади...\nБутун Англия футболи 5 йиллик тақиқдан қаттиқ озор чекди. Гранд жамоалар номдор футболчиларни сотиб олишни истмади. “Арсенал” ва “Манчестер Юнайтед” сингари клублар тўлиқлигича академиядаги ўспиринлар билан чемпионат учрашувларида иштирок этишни бошлади. Ички биринчиликда “Ливерпул” ва “МЮ”нинг гегемонлиги барҳам топди ва кескинлик камайиб кетди. Ачинарлиси шундаки, тақиқ олиб ташлангандан сўнг, инглизлар халқаро майдонда “қовун туширишни” бошлади. Айниқса, “қизил иблислар”нинг “Ротор”дан мағлуб бўлиши барчани ҳайратда қолдирди. “Арсенал” эса, “ПАОК”дан аламли мағлубият қабул қилиб олгач, барча инглиз клублари қанчалар ночор аҳволда эканлигини ҳис этди.\nУшбу воқеаларни кузатиб турган давлат раҳбари Маргарет Тетчер ўзи ишга киришишга қарор қилди. Айнан у жанжалкаш мухлисларга қарши “уруш” эълон қилди. Ўйинлардаги полисиячилар сони 10 баробар оширилди. Махсус хизмат вакиллари трибуналардан жой олишни бошлади. Ўйиндан олдин ва ўйиндан кейин барча йўллар беркилиши ва стадион атрофида қонун ҳимоячиларининг катта отрядлари саф тортиши бошланди. Бундан ташқари, “ФАН ИД”га асос солинди. Абонементлар шахсни тасдиқловчи ҳужжатларсиз сотилмайдиган бўлди. Қаттиқ жисмлар билан ўйинга ҳеч ким киритилмади ва ваҳоказо. Умуман олганда, Тетчер бу “уруш”да ғолиб чиқишга муваффақ бўлди. Стадионлардаги озодалик ва тинчлик ҳукмронлиги 2 йилда ўз самарасини бера бошлади. Халқаро ўйинларни соғиниб қолган мухлилар тартибга риоя қилишдан бошқа чораси йўқ эканлигини чуқур англаб етишди. Тўғри, айни дамда ҳам кичик кўнгилсизликлар инглиз ишқибозлари билан учраб туради, бироқ гуруч курмакциз бўлмайди. Энг муҳими, инглизлар 5 йиллик тақиқ чоғида футболнинг аслида нима эканлигини тушуниб етди. Бу Маргерет хонимнинг жанжалкаш мухлислар устидан ғалаба қозонганини англатади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Манзура: “Нега турмушга чиқмаяпсиз?” деган саволдан чарчадим\t14:24, 13 сентябрь 2016\tХонанда Манзура “Даракчи” газетасига берган интервьюсида ижоди ва шахсий ҳаёти билан боғлиқ кўплаб саволларга жавоб берди. — Яқиндагина маъмурингизни ўзгартиридингиз. Сабаб?\n— Бизнинг ҳаётимизда ҳамманинг ўз вазифаси бор. Олдинги маъмуримнинг ҳам мен билан ишлаш вақти ўз якунига етгандан сўнг, у билан хайрлашдик. Ҳозир кўпни кўрган, санъатни тушунадиган, иқтидорли санъаткор, йигирма йиллик дўстим Нодир билан ҳамкорликни бошладик. — Интервьюларда нима ҳақида гаплашишни истамайсиз?\n— Демак, ишимиз натижа берибди! Томошабинларнинг аксарияти миллий қўшиқ ёки миллий рақс деганда фақат қадимий минораларнинг ёнида туриб миллий либосларда бир хил ҳаракатларни бажаришни тасаввур қилишди. Биз эса бу клип орқали айрим нарсаларга ўзгартириш киритдик. Қора рангларнинг кўплигига келсак, бу танқид қилишга арзугилик сабаб эмас. Клипнинг рассоми уни шундай кўринишда тасаввур қилгани учун ҳам, шу тахлит суратга олинган. Биз дунё стандартларига жавоб берадиган этно-клип қилганмиз. Натижа ёмон эмас, яхши фикрларни ҳам кўп эшитдик. Хонанда билан тўлиқ интервьюни “Даракчи” газетасининг пайшанба куни сотувга чиқадиган янги сонида ўқишингиз мумкин.


Германия канцлери Ангела Меркель мамлакат фуқароларига коронавирус туфайли мамлакатда жорий этилган карантин қоидаларига риоя қилаётганлари учун ташаккур билдирди, деб ёзмоқда немис матбуоти.\nУ фуқаролардан уйда қолишлари ва ўрнатилган тартиб-қоидаларга сабр билан амал қилишда давом этишларини сўради. “Янги ўрнатилган тартиб-қоидалар мамлакат ҳаётида бир қанча чекловларни жорий этишга зарурат туғдирди. Деярли ҳар бир киши бу касалликни юқтирмаслик учун ҳукумат чиқарган қонун-қоидаларга риоя қилмоқда. Карантин қоидаларга қатъий риоя қилган ҳар бир киши инсон ҳаётини қутқарган бўлади”, деди ҳукумат раҳбари.\nВирус юқтирганлар сони тобора ортиб бораётганидан ташвишга тушган канцлер, Германияда карантин ҳали давом этишини билдирди.\nГермания ҳукумати идораси раҳбари Ҳельге Браун “ Тагесшпигель” билан бўлган суҳбатда карантин муддати давом этишини маълум қилган. У айниқса мамлакатдаги катта ёшли инсонларга алоҳида эътибор қаратилиши лозимлигини таъкидлаган.


Жаҳонгир Ортиқхўжаев Россия банки раиси билан учрашди - Халқ сўзи\n10:17 18 Сентябр 2020 Иқтисодиёт\nКеча Тошкент шаҳар ҳокими Жаҳонгир Ортиқхўжаев “Внешэкономбанк” раиси Игор Шувалов билан учрашди. Бу ҳақда шаҳар ҳокимлиги матбуот хизмати хабар берди.\nҚайд этиш жоизки, Россия “Тараққиёт ва ташқи иқтисодий фаолият банки” давлат корпорацияси раиси Игор Шувалов бошчилигидаги делегация Россия Федерециясининг йирик банклари, саноат корхоналари ва хизмат кўрсатиш компаниялари раҳбарларидан ташкил топган.\nТашрифнинг мақсади —икки томонлама алоқаларни янада мустаҳкамлаш ва ривожлантиришдан иборат.\nУчрашув давомида икки томон вакиллари ҳамкорликда амалга ошириш мумкин бўлган истиқболли лойиҳаларни кўриб чиқиб, муҳокама этдилар.\nТошкент шаҳар ҳокими россияликларни пойтахтимиздаги янгиланишлар ва ўзгаришлар билан таништириб, охирги 2 йилда қурилишлар кўлами 32 фоизга ўсгани, ялпи ички маҳсулот эса 14 фоизга ортганлигини маълум қилди. Инвесторлар билан ҳамкорликда амалга оширилаётган лойиҳаларга эътибор қаратиб, бунда Тошкентнинг тараққиёти ва аҳоли учун муносиб турмуш шароитларни яратиш масаласи устувор эканлигини билдирди.\nХусусан, Россия томонига “Дарё бўйи бизнес сити”, Логистика маркази, пойтахтимизнинг янги — Янги ҳаёт тумани учун ажратилган ҳудудда инфратузилмани яратиш ва ривожлантиришга қаратилган қатор лойиҳалар тақдим этилди.\nЛойиҳаларнинг барчаси меҳмонларда катта қизиқиш уйғотди ва улар булар бўйича мулоқотлар давом этишини билдиришди.


Бромгексин-Remedy – medu.uz – Дорилар ҳақида маълумотлар ўзбек тилида\nHome Йўриқномалар Бромгексин-Remedy\nПрепаратнинг савдо номи: Бромгексин-Remedy\nТаъсир этувчи модда (ХПН): Бромгексин (бромгексин гидрохлориди шаклида).\nФаол модда: Бромгексин гидрохлорид\nЁрдамчи моддалар: қанд, сутли қанд, картошка крахмали, кальций стеарати.\nТаърифи: Оқ рангли ясси цилиндрик шаклли, фаскали таблеткалар.\nПрепарат муколитик ва балғам кўчирувчи таъсир кўрсатади. Бронхиал секретининг сероз компонентини кўпайтиради. Нордон мукополисахаридлар кўндаланг боғларини бузиши туфайли, балғамни ёпишқоқлигини камайтиради. Балғамни ёпишқоқлигини камайганлиги ва тебранувчи эпителий фаоллашгани ҳисобига балғам чиқиши яхшиланади. Ўпка сурфактанти синтезини рағбатлантиради.\nНафас йўлларининг ўткир ва сурункали яллиғланиш касалликлари( шу жумладан инфекция оқибатида келиб чиққан), бронхиал астманинг инфекцион-аллергик шакли, бронхоэктатик касаллиги, ўпка сили ва бошқа ҳолларда бронхиал секрет ҳосил бўлишини бузилиши ва унинг ёпишқоқлигини патологик кўпайиб кетишида қўлланади. Бронхографиядан кейин контраст моддани чиқишини тезлаштириш учун ҳам буюрилади.\nПрепарат овқат қабулидан қатъий назар ичга қабул қилинади. Катталарга ва 14 ёшдан катта ўсмирларга 8-16 мг-дан (2-4 чой қошиқ) бир кунда 3-4 марта буюрилади. 2 ёшдан 6 ёшгача болаларга – 2-4 мг дан (0,5-1 чой қошиқ) бир кунда 3 марта; 6 ёшдан 14 ёшгача – 4-8 мг дан (1-2 чой қошиқ) бир кунда 3 марта тавсия этилади. Тана вазни 50 кг дан кам бўлган катта ёшдаги беморларга ҳам шундай дозада буюрилади. Препаратнинг таъсири одатда 24-48 соатдан кейин баъзида даволаш курси бошлангандан 4-6 суткадан кейин намоён бўла бошлайди. Даволаниш муддати 4 кундан 4 ҳафтагача давом этади.\nМеъдани яра касаллигида, ҳамда анамнезда меъдадан қон кетиши тўғрисида кўрсатмалар бўлганида, препаратни шифокор назорати остида қўлланади. Болаларда даволашни бронхлардан секрет чиқиб кетишига ёрдам берувчи кўкрак қафасини вибрацион массажи билан бирга олиб бориш керак. Ҳомиладорлик даврида, фақат даволаш самараси ҳомилага салбий таъсири хавфидан кўпроқ бўлганда препарат қўлланади.\n8 мг дан № 10 (контур-уяли ўрамсиз), № 20 (контур-уяли ўрамда).


06 июл 2022, Тошкент вақти: 09:44\nНавоий шаҳри марказидаги кўча.\nНавоий тоғ-металлургия комбинати қошида 5- янги олтин заводи қурилишининг бошланиши маросимида президент Шавкат Мирзиёев иштирок этди.\n28 март куни тарқатилган хабарда айтилишича, 396 миллион долларлик ушбу лойиҳа йилига 5 миллион тонна маъданни қайта ишлаш қудратига эга бўлади. Завод 3500 одамни иш билан таъминлайди.\nПрезидент Навоий тоғ-металлургия комбинатида амалга оширилиши режалаштирилаётган бошқа лойиҳалар билан ҳам танишди.\n2017-2026 йиллар мобайнида бу ерда умумий қиймати 3 миллиард 600 миллион доллдарлик 27 та лойиҳани амалга ошириш ортидан комбинат ишлаб чиқариш қудрати 30 фоизга оширилиши ҳамда 31 минг янги иш ўрни яратилиши айтилмоқда.


Бош прокурор Қирғизистонда ШҲТ бош прокурорлари...\nБугун, 1 октябрь куни Қирғизистоннинг «Ола-Арча» қароргоҳида Шанхай ҳамкорлик ташкилоти (ШҲТ) аъзо давлатларининг бош прокурорлари 17-йиғилиши бўлиб ўтган.\nЙиғилишда Ўзбекистон, Ҳиндистон, Қозоғистон, Қирғизистон, Хитой, Покистон, Россия, Тожикистон бош прокурорлари, шунингдек, ҳамкор ва кузатувчи давлатлар сифатида Беларусь, Эрон, Мўғулистон, Арманистон, Туркия ҳамда ШҲТ вакиллари қатнашган.\nТадбирда бош прокурорлар ШҲТга аъзо давлатларда котрабанда ва наркотик моддаларнинг ноқонуний айланишига қарши кураш масалаларини муҳокама қилишган. Бу борадаги ишларнинг юриши учун 17-йиғилишнинг баённомаси имзоланган.\nБош прокурор ШҲТ Ниғматилла Йўлдошев\nҲуқуқ 19/11, 11:31\nБош прокурор молия вазирлиги мансабдорларига нисбатан хизмат текшируви ўтказишни талаб қилди\nЖамият 10/11, 19:24\nШавкат Мирзиёев юқумли касалликлар бўйича тиббиёт муассасалари тармоғини яратишни таклиф қилди\nТаҳлил 09/11, 23:13


Гўдакнинг куни билан туни алмашиб қолса...\nБоланинг «қуш уйқу»лиги кўплаб ота-оналарни ташвишга солиши табиий. Агар гўдакка уйқу тўғри ташкиллаштириб берилса, боланинг ором олиши муаммо даражасига кўтарилмайди. Буни она ўзидан бошлаши керак. Вақтида, етарлича ухлаган она боласини боқиш учун керакли кучга эга бўлади. Онада уйқу эҳтиёжининг тўлиқ қондирилиши ва хотиржамлик кўкрак сутининг кўпайишига омилкорлик қилиб, гўдак етарлича озиқланади ва табиийки, уйқуси ҳам жойига тушади.\nКичкинтой имкон қадар тезроқ тун ва кунни ажратиб олиши керак. Кечга яқин очиқ ҳавода сайр қилдириб, чўмилтириб, каттароқ болалар билан эса турли ўйинлар ўйнаш орқали вақт ўтказиб, сўнг эртароқ тўшакка ётишга ўргатинг.\nАйрим ота-оналар боланинг тунги безовталанишини қорни тўймаганига йўйиб, ухлатиш олдидан тўйимли таомлар билан овқатлантиришади. Бу эса тескари натижа беради, яъни бола еганини ҳазм қилолмай қорнида оғриқ сезади ва йиғлаб уйғонади. Болага кечки овқатни берган заҳоти тўшакка ётқизмай, ҳазм қилиб олишини кутинг. Гўдак дастлабки 3 ойда кечаси 2-3 марта кўкрак сути билан озиқланишга эҳтиёжманд бўлади. 6 ойгача эса фақат бир марта уйғониб, эмишни истайди. 6 ойдан кейин бола тунги овқатланишга биологик жиҳатдан муҳтож эмас. Кечки пайт еган таоми тонгга қадар очлик ҳиссини туймаслик учун етарли. Аммо кичкинтой тунда уйғониб қолса, эмизиб ухлатишнинг зарари ҳам йўқ. Чунки она сутининг ҳазми осон, шунингдек, тинчлантириш хусусиятига эга. Кечаси кўп эмган бола эртасига кундузи озуқаланиш учун сут заҳирасини йиғади, яъни кечаси фаол ишлаган сут безларига кундузи кўп сут тўпланади. Аммо сунъий озуқа шароитидаги болалар тунда уйғонганида овқатлантирилмай, тебратиш ёки алла айтиш орқали ухлатишга ҳаракат қилган афзалроқ.